02017R1509 — LV — 01.07.2019 — 017.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:





Labota ar:









▼B

PADOMES REGULA (ES) 2017/1509

(2017. gada 30. augusts)

par ierobežojošiem pasākumiem pret Korejas Tautas Demokrātisko Republiku un ar ko atceļ Regulu (EK) Nr. 329/2007







I NODAĻA

Definīcijas

1. pants

Šo regulu piemēro:

a) Savienības teritorijā;

b) dalībvalstu jurisdikcijā esošos gaisa kuģos un uz to jurisdikcijā esošiem kuģiem;

c) attiecībā uz visām personām Savienības teritorijā vai ārpus tās, kuras ir kādas dalībvalsts valstspiederīgie;

d) visām juridiskām personām, vienībām vai struktūrām Savienības teritorijā vai ārpus tās, kuras inkorporētas vai izveidotas saskaņā ar kādas dalībvalsts tiesību aktiem;

e) visām juridiskām personām, vienībām vai struktūrām saistībā ar jebkādu darījumdarbību, kas pilnībā vai daļēji veikta Savienībā.

2. pants

Šajā regulā ir lietotas šādas definīcijas:

1) finanšu iestādes vai kredītiestādes “filiāle” ir darījumdarbības vieta, kas ir finanšu iestādes vai kredītiestādes juridiski atkarīga daļa un kas tieši veic visus vai dažus finanšu iestāžu vai kredītiestāžu darījumdarbībai raksturīgus darījumus;

2) “starpniecības pakalpojumi” ir:

a) darījumu apspriešana vai organizēšana, lai veiktu preču un tehnoloģiju vai finanšu un tehnisko pakalpojumu iepirkumus, tirdzniecību vai piegādi, tostarp no vienas trešās valsts uz jebkuru citu trešo valsti, vai

b) preču un tehnoloģiju vai finanšu un tehnisko pakalpojumu tirdzniecība vai iepirkumi, tostarp trešās valstīs esošu, lai tās nodotu citai trešai valstij;

3) “prasība” ir jebkura prasība, kas vai nu ir, vai nav izskatīta tiesā, saskaņā vai saistībā ar līgumu vai darījumu, un kas jo īpaši ietver:

a) prasījumu izpildīt jebkuras saistības, kas rodas saskaņā vai saistībā ar līgumu vai darījumu;

b) prasījumu pagarināt vai samaksāt jebkura veida obligāciju, finanšu garantiju vai atlīdzību;

c) prasījumu par kompensācijas saņemšanu attiecībā uz līgumu vai darījumu;

d) pretprasījumu;

e) prasījumu atzīt un izpildīt, tostarp ar tiesas nolēmumu, kas paredz ārvalstu tiesas lēmuma atzīšanu un izpildi valsts teritorijā, kādu spriedumu, šķīrējtiesas nolēmumu vai līdzvērtīgu lēmumu, neatkarīgi no tā, kur tas ir pieņemts;

4) “kompetentās iestādes” ir kompetentās iestādes, kā norādīts I pielikumā minētajās tīmekļa vietnēs;

5) “līgums vai darījums” ir jebkurš darījums neatkarīgi no tā veida un piemērojamajiem tiesību aktiem, kas ietver vienu vai vairākus līgumus, kuri noslēgti starp tām pašām vai dažādām pusēm, vai līdzīgas saistības, ko uzņēmušās tās pašas vai dažādas puses; šajā nolūkā “līgums” ietver juridiski neatkarīgas vai atkarīgas obligācijas, garantijas vai atlīdzību, jo īpaši finanšu garantijas vai finanšu atlīdzību, un kredītus, un jebkuru attiecīgu noteikumu, kas rodas saskaņā vai saistībā ar šo darījumu;

6) “kredītiestāde” ir kredītiestāde, kā definēts Eiropas Parlamenta un Padomes Regulas (ES) Nr. 575/2013 ( 1 ) 4. panta 1. punkta 1) apakšpunktā, tostarp tās filiāles, kā definēts minētās regulas 4. panta 1. punkta 17) apakšpunktā, kuras atrodas Savienībā, neatkarīgi no tā, vai kredītiestādes galvenais birojs atrodas Savienībā vai kādā trešā valstī;

7) “diplomātiskās misijas, konsulārās pārstāvniecības un to locekļi” ir ar to pašu nozīmi kā 1961. gada Vīnes Konvencijā par diplomātiskajiem sakariem un 1963. gada Vīnes Konvencijā par konsulārajiem sakariem un aptver arī KTDR misijas dalībvalstīs izvietotās starptautiskās organizācijās un KTDR locekļus minētajās misijās;

8) “saimnieciskie resursi” ir jebkādi materiāli vai nemateriāli, kustami vai nekustami, faktiski vai potenciāli aktīvi, kas nav līdzekļi, bet ko var izmantot, lai iegūtu līdzekļus, preces vai pakalpojumus, tostarp kuģus, piemēram, jūras kuģus;

9) “finanšu iestāde” ir:

a) uzņēmums, kas nav kredītiestāde un kas veic vienu vai vairākas darbības, kuras ir uzskaitītas Eiropas Parlamenta un Padomes Direktīvas 2013/36/ES ( 2 ) I pielikuma 2. līdz 12. punktā un 14. un 15. punktā, tostarp darbības, ko veic valūtas maiņas punkti (bureaux de change);

b) apdrošināšanas sabiedrība, kā definēts Eiropas Parlamenta un Padomes Direktīvas 2009/138/EK ( 3 ) 13. panta 1) punktā, ciktāl tā veic minētās direktīvas aptvertās dzīvības apdrošināšanas darbības;

c) ieguldījumu brokeru sabiedrība, kā definēts Eiropas Parlamenta un Padomes Direktīvas 2004/39/EK ( 4 ) 4. panta 1. punkta 1) apakšpunktā;

d) kolektīvo ieguldījumu uzņēmums, kas tirgojas ar savām daļām vai ieguldījumu apliecībām;

e) apdrošināšanas starpnieks, kā definēts Eiropas Parlamenta un Padomes Direktīvas 2002/92/EK ( 5 ) 2. panta 5) punktā, ja tas veic nodrošina apdrošināšanu vai cita veida ar ieguldījumiem saistītus pakalpojumus, izņemot nolīgtu apdrošināšanas starpnieku, kā definēts minētā panta 7) punktā;

f) šā punkta a) līdz e) apakšpunktā minēto finanšu iestāžu filiāles, ja tās atrodas Savienībā, neatkarīgi no tā, vai to galvenais birojs atrodas dalībvalstī vai trešā valstī;

10) “saimniecisku resursu iesaldēšana” ir aizliegums izmantot saimnieciskos resursus, lai iegūtu līdzekļus, preces vai pakalpojumus, tostarp – bet ne tikai – pārdodot, iznomājot vai ieķīlājot šos saimnieciskos resursus;

11) “līdzekļu iesaldēšana” ir tādas naudas līdzekļu pārvešanas, pārskaitīšanas, maiņas, izmantošanas un pieejas tiem vai ar tiem veiktu darbību nepieļaušana, kas jebkā varētu mainīt to apjomu, summu, atrašanās vietu, īpašnieku, valdītāju, formu, mērķi vai izraisīt citas pārmaiņas, kā dēļ naudas līdzekļi varētu kļūt izmantojami, ietverot vērtspapīru portfeļa apsaimniekošanu;

12) “līdzekļi” ir jebkādi finanšu aktīvi un labumi, kas ietver turpmāk minētos, bet neaprobežojas ar tiem:

a) skaidra nauda, čeki, skaidras naudas prasības, vekseļi, maksājumu uzdevumi un citi maksāšanas instrumenti;

b) noguldījumi finanšu iestādēs vai citās iestādēs, kontu bilances, parādi un parādsaistības;

c) publiski vai privāti tirgojami vērtspapīri un parādu instrumenti, tostarp akcijas un daļas, vērtspapīru apliecības, obligācijas, parādzīmes, garantijas vērtspapīri, ķīlu zīmes un atvasināto instrumentu līgumi;

d) procentu maksājumi, dividendes vai citi ienākumi no aktīviem, vai to uzkrātā vai radītā vērtība;

e) kredīti, tiesības uz atlīdzinājumu, garantijas, saistību izpildes garantijas vai citas finanšu saistības;

f) akreditīvi, konosamenti, pavadzīmes;

g) dokumenti, kas apliecina līdzdalību fondos vai finanšu resursos;

13) “apdrošināšana” ir apņemšanās vai saistības, kas paredz pienākumu vienai vai vairākām fiziskām vai juridiskām personām, kuras saņēmušas maksājumu, riska iestāšanās gadījumā nodrošināt vienai vai vairākām citām personām zaudējumu atlīdzību vai pabalstu, kā nosaka minētā apņemšanās vai saistības;

14) “ieguldījumu pakalpojumi” ir šādi pakalpojumi un darbības:

a) rīkojumu pieņemšana un pārsūtīšana attiecībā uz vienu vai vairākiem finanšu instrumentiem;

b) rīkojumu izpilde klientu vārdā;

c) darījumu veikšana uz sava rēķina;

d) portfeļa pārvaldība;

e) ieguldījumu konsultācijas;

f) finanšu instrumentu izpirkšana sākotnējai izvietošanai un/vai sākotnējās izvietošanas laikā neizvietoto finanšu instrumentu izpirkšanas garantēšana;

g) finanšu instrumentu izvietošana, nepamatojoties uz stingri noteiktām saistībām;

h) jebkādi pakalpojumi saistībā ar atļauju saņemšanu tirdzniecībai regulētā tirgū vai tirdzniecībai daudzpusējā tirdzniecības sistēmā;

15) “maksājuma saņēmējs” ir fiziska vai juridiska persona, kas ir līdzekļu pārveduma saņēmējs;

16) “maksātājs” ir persona, kas ir maksājumu konta turētājs un atļauj veikt līdzekļu pārvedumu no minētā maksājumu konta vai, ja maksājumu konta nav, kas dod līdzekļu pārveduma rīkojumu;

17) “maksājumu pakalpojumu sniedzējs” ir maksājumu pakalpojumu sniedzēju kategorijas, kas sniedz līdzekļu pārveduma pakalpojumus un ir minētas Eiropas Parlamenta un Padomes Direktīvas 2007/64/EK ( 6 ) 1. panta 1. punktā, kā arī fiziskas vai juridiskas personas, kas gūst labumu no atbrīvojuma, ievērojot Direktīvas 2007/64/EK 26. pantu, un juridiskas personas, kas gūst labumu no atbrīvojuma, ievērojot Eiropas Parlamenta un Padomes Direktīvas 2009/110/EK ( 7 ) 9. pantu;

18) “pārapdrošināšana” ir darbība, ko veic pārapdrošināšanas uzņēmums, pieņemot cedētos riskus no apdrošināšanas uzņēmuma, cita pārapdrošināšanas uzņēmuma vai Lloyd's apdrošināšanas asociācijas gadījumā – darbība, kura nozīmē Lloyd's dalībnieka cedēto risku pieņemšanu, ko veic apdrošināšanas vai pārapdrošināšanas uzņēmums, kurš nav Lloyd's apdrošināšanas asociācijas loceklis;

19) “pakalpojumi, kas saistīti ar” ir pakalpojumi, ko par samaksu vai uz līguma pamata sniedz vienības, kuras ir galvenokārt iesaistītas pārvadājamu preču ražošanā, kā arī pakalpojumi, kas parasti saistīti ar šādu preču ražošanu;

20) “kuģa īpašnieks” ir jūras kuģa reģistrēts īpašnieks vai cita persona, piemēram, berbouta kuģa fraktētājs, kas ir atbildīgs par kuģa darbību;

21) “tehniska palīdzība” ir jebkāds tehnisks atbalsts, kas saistīts ar remontu, izstrādi, ražošanu, montāžu, pārbaudi, profilaksi vai jebkādu citu tehnisku pakalpojumu, un tā var būt, piemēram, sagatavošana, konsultācijas, mācības, darba zināšanu vai prasmju nodošana vai konsultatīvi pakalpojumi, tostarp mutiska palīdzība;

22) “Savienības teritorija” ir dalībvalstu teritorijas, arī to gaisa telpa, kur piemēro Līgumu saskaņā ar tā nosacījumiem;

23) “līdzekļu pārvedums” ir:

a) jebkurš darījums, ko maksātāja uzdevumā vismaz daļēji elektroniski veic maksājumu pakalpojumu sniedzējs, lai līdzekļus darītu pieejamus maksājuma saņēmējam ar maksājumu pakalpojuma sniedzēja starpniecību, neatkarīgi no tā, vai maksātājs un maksājuma saņēmējs ir viena un tā pati persona, un neatkarīgi no tā, vai maksātāja maksājumu pakalpojumu sniedzējs un maksājuma saņēmēja maksājumu pakalpojumu sniedzējs ir viens un tas pats, tostarp:

i) kredīta pārvedums, kā definēts Eiropas Parlamenta un Padomes Regulas (ES) Nr. 260/2012 ( 8 ) 2. panta 1) punktā;

ii) tiešā debeta maksājums, kā definēts Regulas (ES) Nr. 260/2012 2. panta 2) punktā;

iii) naudas pārvedums, kā definēts Direktīvas 2007/64/EK 4. panta 13) punktā;

iv) pārvedums, kas veikts ar maksājumu karti, elektroniskās naudas instrumentu vai mobilo telefonu vai jebkuru citu digitālo vai IT priekšapmaksas vai pēcapmaksas ierīci ar līdzīgām iezīmēm, un

b) jebkurš darījums, ko veic neelektroniski, piemēram, skaidrā naudā, ar čekiem vai grāmatvedības maksājumu uzdevumiem, lai līdzekļus darītu pieejamus maksājuma saņēmējam, neatkarīgi no tā, vai maksātājs un maksājuma saņēmējs ir viena un tā pati persona;

24) “kuģis ar KTDR apkalpi” ir:

a) kuģis, kura komandas komplektēšanu kontrolē:

i) fiziska persona ar KTDR valstspiederību; vai

ii) juridiska persona, vienība vai struktūra, kas inkorporēta vai izveidota saskaņā ar KTDR tiesību aktiem;

b) kuģis, kura apkalpē ir tikai KTDR valstspiederīgie.







II NODAĻA

Eksporta un importa ierobežojumi

3. pants

1. Ir aizliegts:

a) tieši vai netieši pārdot, piegādāt, nodot vai eksportēt II pielikumā minētās preces un tehnoloģijas, tostarp programmatūru – neatkarīgi no tā, vai to izcelsme ir Savienībā, – jebkurai fiziskai vai juridiskai personai, vienībai vai struktūrai KTDR vai izmantošanai KTDR;

b) tieši vai netieši pārdot, piegādāt, nodot vai eksportēt uz KTDR aviācijas degvielu, kā norādīts III pielikumā, vai pārvadāt aviācijas degvielu ar dalībvalstu karoga kuģiem vai dalībvalstu gaisa kuģiem neatkarīgi no tā, vai tās izcelsme ir vai nav dalībvalstu teritorijās;

c) tieši vai netieši importēt, pirkt vai nodot no KTDR II pielikumā minētās preces un tehnoloģijas neatkarīgi no tā, vai to izcelsme ir KTDR;

d) tieši vai netieši importēt, pirkt vai nodot no KTDR IV pielikumā minēto zeltu, titāna rūdu, vanādija rūdu un retzemju minerālus neatkarīgi no tā, vai to izcelsme ir KTDR;

e) tieši vai netieši importēt, pirkt vai nodot no KTDR V pielikumā minētās akmeņogles, dzelzi un dzelzsrūdu neatkarīgi no tā, vai to izcelsme ir KTDR;

f) tieši vai netieši importēt, pirkt vai nodot no KTDR VI pielikumā minētos naftas produktus neatkarīgi no tā, vai to izcelsme ir KTDR, un

g) tieši vai netieši importēt, pirkt vai nodot no KTDR VII pielikumā minēto varu, niķeli, sudrabu un cinku neatkarīgi no tā, vai to izcelsme ir KTDR.

2. Regulas II pielikuma I daļā ir iekļauti visi izstrādājumi, materiāli, iekārtas, preces un tehnoloģijas, tostarp programmatūra, kas ir divējāda lietojuma preces vai tehnoloģijas, kā definēts Padomes Regulas (EK) Nr. 428/2009 ( 9 ) I pielikumā.

Regulas II pielikuma II daļā ir iekļauti citi izstrādājumi, materiāli, iekārtas, preces un tehnoloģijas, kuras varētu sekmēt KTDR programmas, kas saistītas ar kodolieročiem, ballistiskām raķetēm vai citiem masu iznīcināšanas ieročiem.

Regulas II pielikuma III daļā ir iekļauti konkrēti būtiski svarīgi ballistisko raķešu nozares komponenti.

Regulas II pielikuma IV daļā ir iekļauti ar masu iznīcināšanas ieročiem saistīti izstrādājumi, materiāli, iekārtas, preces un tehnoloģijas, kas iekļautas sarakstos, ievērojot ANO DP Rezolūcijas 2270 (2016) 25. punktu.

Regulas II pielikuma V daļā ir iekļauti ar masu iznīcināšanas ieročiem saistīti izstrādājumi, materiāli, iekārtas, preces un tehnoloģijas, kas iekļautas sarakstos, ievērojot ANO DP Rezolūcijas 2321 (2016) 4. punktu.

▼M1

Regulas II pielikuma VI daļā ir iekļauti ar masu iznīcināšanas ieročiem saistīti izstrādājumi, materiāli, iekārtas, preces un tehnoloģijas, kas iekļauti sarakstos, ievērojot ANO DP Rezolūcijas 2371 (2017) 4. punktu.

▼M3

Regulas II pielikuma VII daļā ir iekļauti ar parastajiem ieročiem saistīti izstrādājumi, materiāli, iekārtas, preces un tehnoloģijas, kas iekļauti sarakstos, ievērojot ANO DPR 2371 (2017) 5. punktu.

▼M3

Regulas II pielikuma VIII daļā ir iekļauti ar masu iznīcināšanas ieročiem saistīti izstrādājumi, materiāli, iekārtas, preces un tehnoloģijas, kas iekļauti sarakstos, ievērojot ANO DPR 2375 (2017) 4. punktu.

Regulas II pielikuma IX daļā ir iekļauti ar parastajiem ieročiem saistīti izstrādājumi, materiāli, iekārtas, preces un tehnoloģijas, kas iekļauti sarakstos, ievērojot ANO DPR 2375 (2017) 5. punktu.

▼B

Regulas III pielikumā ir iekļauta aviācijas degviela, kas minēta 1. punkta b) apakšpunktā.

Regulas IV pielikumā ir iekļauts 1. punkta d) apakšpunktā minētais zelts, titāna rūda, vanādija rūda un retzemju minerāli.

Regulas V pielikumā ir iekļautas 1. punkta e) apakšpunktā minētās akmeņogles, dzelzs un dzelzsrūda.

Regulas VI pielikumā ir iekļauti 1. punkta f) apakšpunktā minētie naftas produkti.

Regulas VII pielikumā ir iekļauts 1. punkta g) apakšpunktā minētais varš, niķelis, sudrabs un cinks.

3. Aizliegumu, kas minēts 1. punkta b) apakšpunktā, nepiemēro tādas aviācijas degvielas pārdošanai vai piegādei civilo pasažieru gaisa kuģiem ārpus KTDR, kas paredzēta vienīgi patēriņam lidojuma laikā uz KTDR un atgriežoties izcelsmes lidostā.

4. pants

1. Atkāpjoties no 3. panta 1. punkta b) apakšpunkta, dalībvalstu kompetentās iestādes var atļaut pārdot, piegādāt vai nodot aviācijas degvielu ar noteikumu, ka dalībvalsts ir izņēmuma kārtā katrā atsevišķā gadījumā saņēmusi Sankciju komitejas iepriekšēju apstiprinājumu nosūtīt uz KTDR šādus produktus pārbaudītu būtisku humāno vajadzību apmierināšanai un ievērojot konkrētu kārtību, lai efektīvi uzraudzītu to piegādi un izmantošanu.

▼M1

2. Atkāpjoties no 3. panta 1. punkta e) apakšpunkta, dalībvalstu kompetentās iestādes var atļaut importēt, pirkt vai nodot akmeņogles, ja dalībvalstu kompetentās iestādes uz ticamas informācijas pamata ir konstatējušas, ka sūtījuma izcelsme ir ārpus KTDR un tas ir ticis pārvadāts caur KTDR tikai tādēļ, lai to eksportētu no Radžinas (Rasonas) ostas, ka eksportētāja valsts ir iepriekš paziņojusi Sankciju komitejai par šādiem darījumiem un ka šie darījumi nav saistīti ar tādu ienākumu gūšanu, kas paredzēti KTDR kodolprogrammām vai ballistisko raķešu programmām un citām darbībām, kas ir aizliegtas ar ANO DP Rezolūcijām 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) vai 2371 (2017), vai ar šo regulu.

▼B

3. Attiecīgā dalībvalsts paziņo pārējām dalībvalstīm un Komisijai par visām atļaujām, kas piešķirtas saskaņā ar 1. un 2. punktu.

5. pants

1. Ir aizliegts tieši vai netieši pārdot, piegādāt, nodot vai eksportēt uz KTDR jebkādu izstrādājumu, izņemot pārtiku vai zāles, ja eksportētājs zina vai tam ir pamatots iemesls uzskatīt, ka:

a) izstrādājums ir tieši vai netieši paredzēts KTDR bruņotajiem spēkiem vai

b) izstrādājuma eksports varētu sekmēt vai stiprināt kādas citas valsts, kas nav KTDR, bruņoto spēku operatīvās spējas.

2. Ir aizliegts importēt, pirkt vai pārvadāt no KTDR izstrādājumus, kas minēti 1. punktā, ja importētājs vai pārvadātājs zina vai tam ir pietiekams pamats uzskatīt, ka pastāv kāds no 1. punkta a) vai b) apakšpunktā minētajiem pamatojumiem.

6. pants

1. Atkāpjoties no 5. panta, dalībvalstu kompetentās iestādes var atļaut pārdot, piegādāt, nodot vai eksportēt uz KTDR vai importēt, pirkt vai pārvadāt no KTDR kādu izstrādājumu, ja:

a) izstrādājums nav saistīts ar militāro preču ražošanu, izstrādi, apkopi vai izmantošanu vai militārpersonu attīstību vai nodarbināšanu un kompetentā iestāde ir konstatējusi, ka izstrādājums tieši neveicinātu KTDR bruņoto spēku operatīvo spēju attīstību, vai eksportu, ar kuru tiek sekmētas vai uzlabotas kādas trešās valsts, kas nav KTDR, bruņoto spēku operatīvās spējas;

b) Sankciju komiteja ir konstatējusi, ka konkrētā piegāde, pārdošana vai nodošana nav pretrunā mērķiem, kas izvirzīti ANO DP Rezolūcijās 1718 (2006), 1874 (2009), 2087 (2013), 2094 (2013), 2270 (2016) vai 2321 (2016); vai

c) dalībvalsts kompetentā iestāde ir pārliecinājusies, ka darbība ir tikai humānu vai iztikas vajadzību nolūkos, ko KTDR personas, vienības vai struktūras neizmantos ienākumu gūšanai un kas nav saistīta ar nekādu darbību, kura ir aizliegta ar ANO DP Rezolūcijām 1718 (2006), 1874 (2009), 2087 (2013), 2094 (2013), 2270 (2016) vai 2321 (2016), ja dalībvalsts iepriekš paziņo Sankciju komitejai par šādu apņemšanos un informē Sankciju komiteju par pasākumiem, kas veikti, lai novērstu izstrādājuma novirzīšanu jebkādam aizliegtam nolūkam.

2. Attiecīgā dalībvalsts vismaz vienu nedēļu pirms atļaujas piešķiršanas informē pārējās dalībvalstis un Komisiju par savu nodomu piešķirt atļauju saskaņā ar šo pantu.

7. pants

1. Ir aizliegts:

a) tieši vai netieši sniegt tehnisku palīdzību un starpniecības pakalpojumus saistībā ar ES Kopējā militārā ekipējuma sarakstā vai II pielikumā minētajām precēm un tehnoloģijām, kā arī saistībā ar ES Kopējā militārā ekipējuma sarakstā vai II pielikumā minēto preču nodrošināšanu, izgatavošanu, uzturēšanu un lietošanu jebkurai fiziskai vai juridiskai personai, vienībai vai struktūrai KTDR vai izmantošanai KTDR;

b) tieši vai netieši nodrošināt finansējumu vai finansiālu atbalstu saistībā ar ES Kopējā militārā ekipējuma sarakstā vai II pielikumā uzskaitītajām precēm un tehnoloģijām, jo īpaši ietverot dotācijas, aizdevumus un eksporta kredītu apdrošināšanu, kā arī apdrošināšanu un pārapdrošināšanu jebkādai tādu izstrādājumu pārdošanai, piegādei, nodošanai vai eksportam, vai ar tām saistītas tehniskas palīdzības sniegšanai jebkurai fiziskai vai juridiskai personai, vienībai vai struktūrai KTDR vai izmantošanai KTDR;

c) tieši vai netieši saņemt tehnisku palīdzību no jebkuras fiziskas vai juridiskas personas, vienības vai struktūras KTDR vai izmantošanai KTDR saistībā ar ES Kopējā militārā ekipējuma sarakstā vai II pielikumā minētajām precēm un tehnoloģijām, kā arī saistībā ar ES Kopējā militārā ekipējuma sarakstā vai II pielikumā minēto preču nodrošināšanu, izgatavošanu, uzturēšanu un lietošanu;

d) no jebkuras fiziskas vai juridiskas personas, vienības vai struktūras KTDR vai izmantošanai KTDR tieši vai netieši saņemt finansējumu vai finanšu palīdzību saistībā ar ES Kopējā militārā ekipējuma sarakstā vai II pielikumā uzskaitītajām precēm un tehnoloģijām, jo īpaši ietverot dotācijas, aizdevumus un eksporta kredītu apdrošināšanu jebkādai tādu izstrādājumu pārdošanai, piegādei, nodošanai vai eksportam, vai ar tām saistītas tehniskas palīdzības sniegšanai.

2. Šā panta 1. punktā ietvertais aizliegums neattiecas uz militāriem mērķiem neizmantojamiem transportlīdzekļiem, kas ir izgatavoti ar materiāliem, kuri nodrošina ballistisku aizsardzību, vai uz kā uzstādīti tādi materiāli un kas ir paredzēti tikai Savienības un tās dalībvalstu personāla aizsardzībai KTDR.

8. pants

1. Atkāpjoties no 3. panta 1. punkta un 7. panta 1. punkta, dalībvalstu kompetentās iestādes var atļaut saskaņā ar tādiem nosacījumiem, kādus tās uzskata par atbilstīgiem, tieši vai netieši piegādāt, pārdot, nodot vai eksportēt izstrādājumus un tehnoloģijas, tostarp programmatūru, kā minēts 3. panta 1. punkta a) un b) apakšpunktā, vai palīdzību vai starpniecības pakalpojumus, kā minēts 7. panta 1. punktā, ja minētās preces un tehnoloģijas, palīdzība vai starpniecības pakalpojumi ir paredzēti pārtikas nodrošināšanas, lauksaimniecības, medicīnas vai citiem humāniem nolūkiem.

2. Atkāpjoties no 3. panta 1. punkta a) apakšpunkta un 7. panta 1. punkta a) un b) apakšpunkta, dalībvalstu kompetentās iestādes var atļaut tur minētos darījumus saskaņā ar tādiem nosacījumiem, kādus tās uzskata par atbilstīgiem, ja ANO DP ir apstiprinājusi pieprasījumu.

3. Attiecīgā dalībvalsts paziņo pārējām dalībvalstīm un Komisijai par visiem atļauju pieprasījumiem, ko tā saskaņā ar 3. punktu ir iesniegusi ANO DP.

4. Attiecīgā dalībvalsts četru nedēļu laikā paziņo pārējām dalībvalstīm un Komisijai par atļaujām, kas piešķirtas, ievērojot šo pantu.

9. pants

1. Papildus pienākumam pirms ievešanas vai izvešanas sniegt kompetentajiem muitas dienestiem informāciju, kā paredzēts attiecīgajos Eiropas Parlamenta un Padomes Regulas (ES) Nr. 952/2013 ( 10 ), Komisijas Deleģētās regulas (ES) 2015/2446 ( 11 ) un Komisijas Īstenošanas regulas (ES) 2015/2447 ( 12 ) noteikumos par ievešanas un izvešanas kopsavilkuma deklarācijām, kā arī par muitas deklarācijām, persona, kas sniedz 2. punktā minēto informāciju, deklarē to, vai uz precēm attiecas ES Kopējais militārā ekipējuma saraksts vai šī regula, un, ja to eksportam ir vajadzīga atļauja, konkrēti norāda preces un tehnoloģijas, uz kurām attiecas piešķirtā eksporta licence.

2. Vajadzīgo papildu informāciju attiecīgi sniedz, izmantojot elektronisku muitas deklarāciju, vai, ja šāda deklarācija nav pieejama, attiecīgi jebkurā citā elektroniskā vai rakstiskā veidā.

10. pants

1. Ir aizliegts:

a) uz KTDR tieši vai netieši pārdot, tai piegādāt vai tai nodot un uz to eksportēt VIII pielikumā uzskaitītās luksuspreces;

b) tieši vai netieši importēt, pirkt vai nodot no KTDR luksuspreces, kas uzskaitītas VIII pielikumā, neatkarīgi no tā, vai to izcelsme ir KTDR.

2. Šā panta 1. punkta b) apakšpunktā minētais aizliegums neattiecas uz ceļotāju personisko mantu vai nekomerciālām precēm ceļotāju personīgai lietošanai, kuras atrodas viņu bagāžā.

3. Aizliegumi, kas minēti 1. punktā, neattiecas uz precēm, kuras ir nepieciešamas oficiāliem mērķiem dalībvalstu diplomātiskajās vai konsulārajās pārstāvniecībās KTDR vai starptautiskās organizācijās, kam ir piešķirta imunitāte saskaņā ar starptautiskajām tiesībām, vai to darbinieku personīgajām mantām.

4. Dalībvalstu kompetentās iestādes saskaņā ar nosacījumiem, ko tās uzskata par atbilstīgiem, var atļaut darījumu ar VIII pielikuma 17. punktā minētajām precēm, ja preces ir paredzētas humāniem nolūkiem.

11. pants

Ir aizliegts:

a) tieši vai netieši pārdot, piegādāt, nodot vai eksportēt KTDR valdībai, tās publiskajām struktūrām, korporācijām un aģentūrām, KTDR Centrālajai bankai, jebkurai personai, vienībai vai struktūrai, kas rīkojas to vārdā vai to vadībā, vai jebkurai vienībai vai struktūrai, kura pieder iepriekšminētajiem vai kuru tie kontrolē, IX pielikumā uzskaitīto zeltu, dārgmetālus un dimantus neatkarīgi no tā, vai tiem ir Savienības izcelsme;

b) tieši vai netieši importēt, pirkt vai transportēt no KTDR valdības, tās publiskajām struktūrām, korporācijām un aģentūrām, KTDR Centrālās bankas un jebkuras personas, vienības vai struktūras, kas darbojas to vārdā vai to vadībā, vai jebkuras vienības vai struktūras, kura pieder iepriekšminētajiem vai kuru tie kontrolē, IX pielikumā uzskaitīto zeltu, dārgmetālus un dimantus neatkarīgi no tā, vai tiem ir KTDR izcelsme;

c) tieši vai netieši sniegt tehnisko palīdzību vai starpniecības pakalpojumus, finansējumu vai finanšu palīdzību saistībā ar a) un b) punktā minētajām precēm KTDR valdībai, tās publiskajām struktūrām, korporācijām un aģentūrām, KTDR Centrālajai bankai un jebkurai personai, vienībai vai struktūrai, kas darbojas to vārdā vai to vadībā, vai jebkurai vienībai vai struktūrai, kura pieder iepriekšminētajiem vai kuru tie kontrolē.

12. pants

Ir aizliegts tieši vai netieši pārdot, piegādāt, nodot vai eksportēt KTDR Centrālajai bankai vai tās interesēs no jauna drukātas vai kaltas vai līdz šim neemitētas denominētas KTDR naudaszīmes un monētas.

13. pants

Ir aizliegts tieši vai netieši importēt, pirkt vai nodot no KTDR X pielikumā minētās statujas neatkarīgi no tā, vai to izcelsme ir KTDR.

14. pants

Atkāpjoties no 13. pantā noteiktā aizlieguma, dalībvalstu kompetentās iestādes var atļaut importu, pirkšanu vai nodošanu ar noteikumu, ka attiecīgā dalībvalsts katrā atsevišķā gadījumā ir saņēmusi Sankciju komitejas iepriekšēju apstiprinājumu.

15. pants

Ir aizliegts uz KTDR tieši vai netieši pārdot, tai piegādāt vai tai nodot un uz to eksportēt XI pielikumā uzskaitītos helikopterus un kuģus.

16. pants

Atkāpjoties no 15. pantā noteiktā aizlieguma, dalībvalstu kompetentās iestādes var atļaut pārdošanu, piegādi, nodošanu vai eksportu ar noteikumu, ka dalībvalsts katrā atsevišķā gadījumā ir saņēmusi Sankciju komitejas iepriekšēju apstiprinājumu.

▼M11

16.a pants

1. Ir aizliegts tieši vai netieši importēt, pirkt vai nodot no KTDR XI.a pielikumā minētos jūras produktus, tostarp zivis, vēžveidīgos, mīkstmiešus un citus visu veidu ūdens bezmugurkaulniekus neatkarīgi no tā, vai to izcelsme ir KTDR.

2. Ir aizliegts no KTDR tieši vai netieši pirkt vai nodot zvejas tiesības.

▼M1

16.b pants

Ir aizliegts no KTDR tieši vai netieši importēt, pirkt vai nodot XI.b pielikumā minēto svinu un svina rūdu neatkarīgi no tā, vai to izcelsme ir KTDR.

▼M3

16.c pants

Ir aizliegts uz KTDR tieši vai netieši pārdot, tai piegādāt vai tai nodot un uz to eksportēt XI.c pielikumā minēto kondensātu un šķidro dabasgāzi.

▼M11

16.d pants

Ir aizliegts uz KTDR tieši vai netieši pārdot, tai piegādāt vai tai nodot un uz to eksportēt visus XI.d pielikumā minētos rafinētos naftas produktus neatkarīgi no tā, vai to izcelsme ir Savienībā.

16.e pants

1. Atkāpjoties no 16.d panta, dalībvalstu kompetentās iestādes var atļaut darījumus ar rafinētiem naftas produktiem, par kuriem ir konstatēts, ka tie ir paredzēti vienīgi humāniem nolūkiem, ar noteikumu, ka ir izpildīti visi turpmākie nosacījumi:

a) darījumos nav iesaistītas personas vai vienības, kas ir saistītas ar KTDR kodolprogrammu vai ballistisko raķešu programmu vai citām darbībām, kuras ir aizliegtas ar ANO DP Rezolūcijām 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) vai 2397 (2017), tostarp XIII, XV, XVI un XVII pielikumā uzskaitītās personas, vienības un struktūras;

b) darījums nav saistīts ar tādu ienākumu gūšanu, kas paredzēti KTDR kodolprogrammai vai ballistisko raķešu programmai vai citām darbībām, kuras ir aizliegtas ar ANO DP Rezolūcijām 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) vai 2397 (2017);

c) Sankciju komiteja nav paziņojusi dalībvalstīm, ka ir sasniegti 90 % kopīgās gada robežvērtības; un

d) attiecīgā dalībvalsts ik pēc 30 dienām paziņo Sankciju komitejai informāciju par eksporta apjomu un par visām darījuma pusēm.

2. Attiecīgā dalībvalsts paziņo pārējām dalībvalstīm un Komisijai par visām atļaujām, kas piešķirtas saskaņā ar 1. punktu.

16.f pants

Ir aizliegts uz KTDR tieši vai netieši pārdot, tai piegādāt vai tai nodot un uz to eksportēt jēlnaftu, kas minēta XI.e pielikumā, neatkarīgi no tā, vai tās izcelsme ir Savienībā.

▼M4

16.g pants

▼M11

1. Atkāpjoties no 16.f panta, dalībvalstu kompetentās iestādes var atļaut darījumus ar jēlnaftu, ar noteikumu, ka ir izpildīti visi turpmākie nosacījumi:

a) dalībvalsts kompetentā iestāde ir konstatējusi, ka darījums ir paredzēts vienīgi humāniem nolūkiem; un

b) dalībvalsts katrā atsevišķā gadījumā ir saņēmusi Sankciju komitejas iepriekšēju apstiprinājumu saskaņā ar ANO DP Rezolūcijas 2397 (2017) 4. punktu.

▼M4

2. Attiecīgā dalībvalsts paziņo pārējām dalībvalstīm un Komisijai par visām atļaujām, kas piešķirtas saskaņā ar 1. punktu.

▼M3

16.h pants

Ir aizliegts tieši vai netieši importēt, pirkt vai nodot no KTDR XI.f pielikumā minētos tekstilizstrādājumus neatkarīgi no tā, vai to izcelsme ir KTDR.

16.i pants

1. Atkāpjoties no 16.h panta, dalībvalstu kompetentās iestādes var atļaut tekstilizstrādājumu importu, pirkšanu vai nodošanu ar noteikumu, ka dalībvalsts katrā atsevišķā gadījumā ir saņēmusi Sankciju komitejas iepriekšēju apstiprinājumu.

2. Atkāpjoties no 16.h panta, dalībvalstu kompetentās iestādes var atļaut tekstilizstrādājumu importu, pirkšanu vai nodošanu ne vēlāk kā līdz 2017. gada 10. decembrim ar noteikumu, ka:

a) imports, pirkšana vai nodošana notiek saskaņā ar rakstisku līgumu, kas stājās spēkā pirms 2017. gada 11. septembra; un

b) attiecīgā dalībvalsts paziņo Sankciju komitejai informāciju par šādu importu, pirkšanu vai nodošanu ne vēlāk kā līdz 2018. gada 24. janvārim.

3. Attiecīgā dalībvalsts paziņo pārējām dalībvalstīm un Komisijai par visām atļaujām, kas piešķirtas, ievērojot 1. un 2. punktu.

▼M11

16.j pants

Ir aizliegts no KTDR tieši vai netieši importēt, pirkt vai nodot XI.g pielikumā minētos pārtikas un lauksaimniecības produktus neatkarīgi no tā, vai to izcelsme ir KTDR.

16.k pants

Ir aizliegts no KTDR tieši vai netieši importēt, pirkt vai nodot XI.h pielikumā minētos mehānismus un elektroiekārtas neatkarīgi no tā, vai to izcelsme ir KTDR.

16.l pants

Ir aizliegts no KTDR tieši vai netieši importēt, pirkt vai nodot XI.i pielikumā minētās zemes un akmeni, tostarp magnezītu un magnēziju, neatkarīgi no tā, vai to izcelsme ir KTDR.

16.m pants

Ir aizliegts no KTDR tieši vai netieši importēt, pirkt vai nodot XI.j pielikumā minēto koku un koka izstrādājumus neatkarīgi no tā, vai tā izcelsme ir KTDR.

16.n pants

Ir aizliegts no KTDR tieši vai netieši importēt, pirkt vai nodot XI.k pielikumā minētos kuģus neatkarīgi no tā, vai to izcelsme ir KTDR.

16.o pants

1. Atkāpjoties no 16.j–16.n panta, dalībvalstu kompetentās iestādes var atļaut attiecīgajos pantos minēto preču importu, pirkšanu vai nodošanu ne vēlāk kā līdz 2018. gada 21. janvārim ar nosacījumu, ka:

a) imports, pirkšana vai nodošana notiek saskaņā ar rakstisku līgumu, kas stājies spēkā pirms 2017. gada 22. decembra, un

b) attiecīgā dalībvalsts ne vēlāk par 2018. gada 5. februāri paziņo Sankciju komitejai informāciju par šādu importu, pirkšanu vai nodošanu.

2. Attiecīgā dalībvalsts paziņo pārējām dalībvalstīm un Komisijai par visām atļaujām, kas piešķirtas saskaņā ar 1. punktu.

16.p pants

Ir aizliegts uz KTDR tieši vai netieši pārdot, tai piegādāt vai tai nodot un uz to eksportēt visas XII pielikuma A daļā minētās rūpnieciskās iekārtas, transportlīdzekļus, dzelzi, tēraudu un citus metālus neatkarīgi no tā, vai to izcelsme ir Savienībā.

16.q pants

1. Dalībvalstu kompetentās iestādes var atļaut rezerves daļu eksportu, kas vajadzīgas, lai nodrošinātu KTDR komerciālo civilo pasažieru gaisa kuģu drošu ekspluatāciju, ja gaisa kuģa modelis un veids ir minēti XII pielikuma B daļā.

2. Attiecīgā dalībvalsts paziņo pārējām dalībvalstīm un Komisijai par visām atļaujām, kas piešķirtas saskaņā ar 1. punktu.

▼B







III NODAĻA

Konkrētas komercdarbības ierobežojumi

17. pants

1. Ir aizliegts Savienības teritorijā pieņemt vai apstiprināt ieguldījumus jebkādā komercdarbībā, ja ieguldījumus veic:

a) KTDR valdības fiziskas vai juridiskas personas, vienības vai struktūras;

b) Korejas Darbaļaužu partija;

c) KTDR valstspiederīgie;

d) juridiskas personas, vienības vai struktūras, kas inkorporētas vai izveidotas saskaņā ar KTDR tiesību aktiem;

e) fiziskas vai juridiskas personas, vienības vai struktūras, kas rīkojas a) līdz d) apakšpunktā minēto personu, vienību vai struktūru vārdā vai uzdevumā, un

f) fiziskas vai juridiskas personas, vienības vai struktūras, kas pieder a) līdz d) apakšpunktā minētajām fiziskajām vai juridiskajām personām, vienībām vai struktūrām vai ko tās kontrolē.

2. Ir aizliegts:

▼M4

a) izveidot, uzturēt vai vadīt kopuzņēmumu vai kooperatīvu apvienību ar jebkuru fizisku vai juridisku personu, vienību vai struktūru, kas minēta 1. punktā vai kuras domicils ir KTDR, vai iegūt, uzturēt vai palielināt īpašumtiesības, tostarp pilnībā iegūstot savā īpašumā vai iegādājoties kapitāldaļas vai citus ar līdzdalību saistītus vērtspapīrus, jebkurā juridiskā personā, vienībā vai struktūrā, kas minēta 1. punktā vai kuras domicils ir KTDR, vai darbībās vai aktīvos KTDR;

▼B

b) piešķirt finansējumu vai finansiālu atbalstu jebkurai fiziskai vai juridiskai personai, vienībai vai struktūrai, kas minēta 1. punkta d) līdz f) apakšpunktā, vai dokumentētā nolūkā finansēt šādas fiziskās vai juridiskās personas, vienības vai struktūras;

c) sniegt ieguldījumu pakalpojumus, kas tieši vai netieši saistīti ar šā punkta a) un b) apakšpunktā minētajām darbībām, un

d) tieši vai netieši piedalīties kopuzņēmumos vai jebkuros citos darījumdarbības pasākumos ar vienībām, kas uzskaitītas XIII pielikumā, kā arī ar fiziskām vai juridiskām personām, vienībām vai struktūrām, kas rīkojas to vārdā vai uzdevumā.

▼M3

3. Esošus kopuzņēmumus vai kooperatīvu apvienības, kas minētas 2. punkta a) apakšpunktā, slēdz ne vēlāk kā 2018. gada 9. janvārī vai 120 dienās pēc tam, kad Sankciju komiteja noraidījusi apstiprinājuma lūgumu.

▼M4

17.a pants

1. Atkāpjoties no 17. panta 2. punkta a) apakšpunkta, dalībvalstu kompetentās iestādes var atļaut šādas darbības, jo īpaši tās, kas attiecas uz kopuzņēmumiem vai kooperatīvām apvienībām, kuri ir nekomerciāli, sabiedrisko pakalpojumu infrastruktūras projekti, kas nerada peļņu, ar noteikumu, ka dalībvalsts katrā atsevišķā gadījumā ir saņēmusi Sankciju komitejas iepriekšēju apstiprinājumu.

2. Atkāpjoties no 17. panta 2. punkta a) apakšpunkta un ciktāl tās neattiecas uz kopuzņēmumiem vai kooperatīvām apvienībām, dalībvalstu kompetentās iestādes var atļaut šādas darbības, ar noteikumu, ka dalībvalsts ir konstatējusi, ka minētās darbības kalpo vienīgi humāniem nolūkiem un nav ieguves rūpniecības, rafinēšanas, ķīmisko vielu ražošanas, metalurģijas vai metālapstrādes, kosmiskās aviācijas vai ar parastajiem ieročiem saistītās rūpniecības nozarēs.

Attiecīgā dalībvalsts paziņo pārējām dalībvalstīm un Komisijai par visām atļaujām, kas piešķirtas saskaņā ar 1. vai 2. punktu.

▼M3

17.b pants

Atkāpjoties no 17. panta 3. punkta, dalībvalstu kompetentās iestādes var atļaut saglabāt šādu kopuzņēmumu vai kooperatīvu apvienību darbību ar noteikumu, ka dalībvalsts katrā atsevišķā gadījumā ir saņēmusi Sankciju komitejas iepriekšēju apstiprinājumu.

▼B

18. pants

1. Ir aizliegts:

a) tieši vai netieši sniegt jebkādus XII pielikuma A daļā minētos pakalpojumus, kas saistīti ar ieguvi, vai jebkādus pakalpojumus, kas saistīti ar ražošanu ķīmijas, ieguves un rafinēšanas rūpniecībā, jebkurai fiziskai vai juridiskai personai, vienībai vai struktūrai KTDR vai izmantošanai KTDR un

b) tieši vai netieši sniegt XII pielikuma B daļā minētos datorpakalpojumus un ar tiem saistītus pakalpojumus jebkurai fiziskai vai juridiskai personai, vienībai vai struktūrai KTDR vai izmantošanai KTDR.

2. Šā panta 1. punkta b) apakšpunktā noteikto aizliegumu nepiemēro attiecībā uz datorpakalpojumiem un ar tiem saistītiem pakalpojumiem, ciktāl šādi pakalpojumi ir paredzēti izmantošanai vienīgi tādas diplomātiskas vai konsulāras pārstāvniecības vai starptautiskas organizācijas oficiāliem mērķiem, kurai KTDR ir piešķirta imunitāte saskaņā ar starptautiskajām tiesībām.

3. Šā panta 1. punkta b) apakšpunktā noteikto aizliegumu nepiemēro attiecībā uz datorpakalpojumiem un ar tiem saistītiem pakalpojumiem, ko sniedz publiskas struktūras vai juridiskas personas, vienības vai struktūras, kuras saņem publisko finansējumu no Savienības vai dalībvalstīm, lai sniegtu šos pakalpojumus attīstības mērķiem, kas tieši pievēršas civiliedzīvotāju vajadzībām vai ar ko veicina atteikšanos no kodolieročiem.

19. pants

1. Atkāpjoties no 18. panta 1. punkta a) apakšpunkta, dalībvalstu kompetentās iestādes var atļaut sniegt pakalpojumus saistībā ar ieguves nozari un sniegt pakalpojumus saistībā ar ražošanu ķīmijas, ieguves un rafinēšanas rūpniecībā tiktāl, ciktāl šādus pakalpojumus paredzēts izmantot vienīgi attīstības mērķiem, kas tieši pievēršas civiliedzīvotāju vajadzībām vai ar ko veicina atteikšanos no kodolieročiem.

2. Gadījumos, uz kuriem 18. panta 3. punkts neattiecas, un atkāpjoties no 18. panta 1. punkta b) apakšpunkta, dalībvalstu kompetentās iestādes var atļaut sniegt datorpakalpojumus un ar tiem saistītus pakalpojumus, ciktāl minētie pakalpojumi ir paredzēti izmantošanai vienīgi attīstības mērķiem, kuri tieši pievēršas civiliedzīvotāju vajadzībām vai ar kuriem veicina atteikšanos no kodolieročiem.

20. pants

1. Ir aizliegts:

a) tieši vai netieši iznomāt vai citādi darīt pieejamu nekustamo īpašumu KTDR valdības personām, vienībām vai struktūrām jebkādam citam nolūkam kā vienīgi diplomātiskām vai konsulārām darbībām, ievērojot 1961. gada Vīnes Konvenciju par diplomātiskajiem sakariem un 1963. gada Vīnes Konvenciju par konsulārajiem sakariem;

b) tieši vai netieši iznomāt nekustamo īpašumu no KTDR valdības personām, vienībām vai struktūrām; un

c) iesaistīties jebkādās darbībās, kuras saistītas ar tāda nekustamā īpašuma izmantošanu, kas pieder KTDR valdības personām, vienībām vai struktūrām vai ko tās iznomā vai ir citādi tiesīgas izmantot, izņemot tādu preču un pakalpojumu nodrošināšanu, kas:

i) ir būtiski diplomātisko misiju un konsulāro pārstāvniecību darbībai, ievērojot 1961. gada un 1963. gada Vīnes konvencijas, un

ii) nevar tikt izmantoti, lai tieši vai netieši radītu ienākumus vai peļņu KTDR valdībai.

2. Šajā pantā “nekustamais īpašums” ir zeme, ēkas un to daļas, kas atrodas ārpus KTDR teritorijas.







IV NODAĻA

Ierobežojumi veikt līdzekļu pārvedumus un sniegt finanšu pakalpojumus

21. pants

▼M1

1. Ir aizliegts pārvest līdzekļus, ietverot līdzekļu tīrvērti, uz KTDR un no tās.

▼B

2. Kredītiestādēm un finanšu iestādēm ir aizliegts iesaistīties vai turpināt piedalīties jebkādos darījumos ar:

a) kredītiestādēm un finanšu iestādēm, kuru domicils ir KTDR;

b) kredītiestāžu un finanšu iestāžu, kuru domicils ir KTDR, filiālēm un meitasuzņēmumiem, uz ko attiecas 1. panta darbības joma;

c) kredītiestāžu un finanšu iestāžu, kuru domicils ir KTDR, filiālēm un meitasuzņēmumiem, uz ko neattiecas 1. panta darbības joma;

d) kredītiestādēm un finanšu iestādēm, kuru domicils nav KTDR un uz kurām attiecas 1. panta darbības joma, un kuras kontrolē personas, vienības un struktūras, kā domicils ir KTDR;

e) kredītiestādēm un finanšu iestādēm, kuru domicils nav KTDR vai uz kurām neattiecas 1. panta darbības joma, bet kuras kontrolē personas, vienības un struktūras, kā domicils ir KTDR.

3. Šā panta 1. un 2. punktā minētie aizliegumi neattiecas uz līdzekļu pārvedumu vai darījumu, kas ir nepieciešams oficiāliem mērķiem dalībvalstu diplomātiskām vai konsulārām pārstāvniecībām KTDR vai starptautiskām organizācijām, kam ir imunitāte KTDR saskaņā ar starptautiskajām tiesībām.

▼M4

4. Aizliegumi, kas minēti 1. un 2. punktā, neattiecas uz nevienu no turpmāk minētajiem darījumiem, ja tie ietver līdzekļu pārvedumu par summām, kas atbilst EUR 15 000 vai ir mazākas:

a) darījumi, kas attiecas uz pārtiku, veselības aprūpi, medicīnas iekārtām vai ir domāti lauksaimniecības vai humāniem nolūkiem;

b) darījumi, kas attiecas uz šajā regulā paredzēto izņēmumu izpildi;

c) darījumi, kas saistīti ar konkrētu tirdzniecības līgumu, kurš nav aizliegts ar šo regulu;

d) darījumi, kas vajadzīgi vienīgi tādu projektu īstenošanai, kurus finansē Savienība vai tās dalībvalstis attīstības mērķiem un kuri tieši pievēršas civiliedzīvotāju vajadzībām vai veicina atteikšanos no kodolieročiem; un

e) darījumi attiecībā uz diplomātisku vai konsulāru pārstāvniecību vai starptautisku organizāciju, kam ir imunitāte saskaņā ar starptautiskajām tiesībām, ciktāl šie darījumi ir paredzēti izmantošanai šīs diplomātiskās vai konsulārās pārstāvniecības vai starptautiskās organizācijas oficiālajiem mērķiem.

▼M4

5. Aizliegumi, kas minēti 1. un 2. punktā, neattiecas uz darījumiem, kas attiecas uz personīgiem naudas pārvedumiem, ja tie ietver līdzekļu pārvedumu par summām, kas atbilst EUR 5 000 vai ir mazākas.

▼B

22. pants

▼M4

1. Atkāpjoties no aizliegumiem 21. panta 1. un 2. punktā, dalībvalstu kompetentās iestādes var atļaut:

a) 21. panta 4. punkta a) līdz e) apakšpunktā minētos darījumus, kuru vērtība atbilst vairāk nekā EUR 15 000 ; un

b) 21. panta 5. punktā minētos darījumus, kuru vērtība atbilst vairāk nekā EUR 5 000 .

2. Šā panta 1. punktā noteikto prasību saņemt atļauju piemēro neatkarīgi no tā, vai līdzekļu pārvedums ir veikts kā viena operācija vai kā vairākas šķietami saistītas operācijas. Šajā regulā “šķietami saistītas operācijas” ietver:

a) tādus vairākus secīgus pārvedumus vienai un tai pašai kredītiestādei vai finanšu iestādei vai no vienas un tās pašas kredītiestādes vai finanšu iestādes, uz ko attiecas 21. panta 2. punkta darbības joma, vai no vienas un tās pašas KTDR personas, vienības vai struktūras vai vienai un tai pašai KTDR personai, vienībai vai struktūrai, kuri tiek veikti saistībā ar vienu un to pašu pienākumu veikt līdzekļu pārvedumu, ja katrs atsevišķais pārvedums ir mazāks par EUR 15 000 attiecībā uz 21. panta 4. punktā minētajiem darījumiem vai mazāks par EUR 5 000 attiecībā uz 21. panta 5. punktā minētajiem darījumiem, bet visi kopā tie atbilst kritērijiem par atļaujas saņemšanu; un

b) pārvedumu virkni, kura saistīta ar vienu un to pašu pienākumu veikt līdzekļu pārvedumu un kurā iesaistīti dažādi maksājumu pakalpojumu sniedzēji vai fiziskās vai juridiskās personas.

▼B

3. Dalībvalstis paziņo cita citai un Komisijai par visām atļaujām, kas piešķirtas, ievērojot 1. punktu.

4. Atkāpjoties no 21. panta 1. un 2. punktā izklāstītajiem aizliegumiem, dalībvalstu kompetentās iestādes var atļaut darījumus, kuri attiecas uz maksājumiem, ko veic, lai segtu prasījumus pret KTDR, tās valstspiederīgajiem, juridiskām personām, vienībām vai struktūrām, kas inkorporētas vai izveidotas saskaņā ar KTDR tiesību aktiem, un līdzīga rakstura darījumus, kuri neveicina ar šo regulu aizliegtās darbības, izvērtējot katru gadījumu atsevišķi un tad, ja attiecīgā dalībvalsts vismaz 10 dienas pirms atļaujas piešķiršanas par to paziņo pārējām dalībvalstīm un Komisijai.

23. pants

▼M1

1. Kredītiestādes un finanšu iestādes savās darbībās, ietverot līdzekļu tīrvērti, ar 21. panta 2. punktā minētajām kredītiestādēm un finanšu iestādēm:

▼B

a) piemēro klienta uzticamības pārbaudes pasākumus, kas noteikti, ievērojot Eiropas Parlamenta un Padomes Direktīvas (ES) 2015/849 ( 13 ) 13. un 14. pantu;

b) nodrošina atbilstību nelikumīgi iegūtu līdzekļu legalizācijas novēršanas un teroristu finansēšanas novēršanas procedūrām, kas noteiktas, ievērojot Direktīvu (ES) 2015/849 un Eiropas Parlamenta un Padomes Regulu (ES) 2015/847 ( 14 );

c) prasa, lai līdzekļu pārskaitījumiem pievienotā informācija par maksātājiem un maksājuma saņēmējiem tiek sniegta, kā noteikts Regulā (ES) 2015/847, un atsakās apstrādāt darījumu, ja šīs informācijas trūkst vai tā ir nepilnīga;

d) glabā darījumu dokumentāciju saskaņā ar Direktīvas (ES) 2015/849 40. panta b) punktu;

e) ja ir pamatoti iemesli aizdomām, ka līdzekļi varētu veicināt KTDR ar kodolmateriāliem, ballistiskajām raķetēm vai citiem masu iznīcināšanas ieročiem saistītas programmas vai darbības (“ieroču izplatīšanas finansēšana”), nekavējoties paziņo kompetentajai finanšu ziņu vākšanas vienībai (FIU), kas definēta Direktīvā (ES) 2015/849, vai jebkurai citai kompetentajai iestādei, kuru izraudzījusies attiecīgā dalībvalsts, neskarot šīs regulas 7. panta 1. punktu vai 33. pantu;

f) nekavējoties ziņo par visiem aizdomīgajiem darījumiem, tostarp darījumu mēģinājumiem,

g) kamēr tās nav pabeigušas vajadzīgo rīcību saskaņā ar e) apakšpunktu un izpildījušas visus rīkojumus, ko sniegusi attiecīgā FIU vai kompetentā iestāde, atturas no tādu darījumu veikšanas, par kuriem tām pastāv pamatotas aizdomas, ka šie darījumi varētu būt saistīti ar ieroču izplatīšanas finansēšanu.

2. Šā panta 1. punkta nolūkos FIU vai cita kompetentā iestāde, kura pilda valsts mēroga centra funkcijas, saņemot un analizējot informāciju par aizdomīgiem darījumiem, saņem ziņojumus par iespējamu ieroču izplatīšanas finansēšanu, un tai laikus tiek nodrošināta tieša vai netieša piekļuve finanšu, administratīviem un tiesībaizsardzības iestāžu datiem, kas tai nepieciešami, lai pienācīgi veiktu šo uzdevumu, tostarp aizdomīgo darījumu ziņojumu analīzi.

24. pants

Kredītiestādēm un finanšu iestādēm ir aizliegts:

a) atvērt kontu kredītiestādē vai finanšu iestādē, kas minēta 21. panta 2. punktā;

b) veidot korespondētājbankas attiecības ar kredītiestādi vai finanšu iestādi, kas minēta 21. panta 2. punktā;

c) atvērt pārstāvniecības KTDR vai izveidot jaunu filiāli vai meitasuzņēmumu KTDR un

d) iegūt īpašumtiesību daļu kredītiestādē vai finanšu iestādē, kas minēta 21. panta 2. punktā, vai izveidot ar tām kopuzņēmumu.

25. pants

1. Atkāpjoties no 24. panta b) un d) punktā paredzētajiem aizliegumiem, dalībvalstu kompetentās iestādes var atļaut darījumus, ja tos iepriekš ir apstiprinājusi Sankciju komiteja.

2. Attiecīgā dalībvalsts nekavējoties paziņo pārējām dalībvalstīm un Komisijai par visām atļaujām saskaņā ar 1. punktu.

26. pants

Saskaņā ar ANO DP Rezolūcijas 2270 (2016) prasībām kredītiestādes un finanšu iestādes vēlākais 2016. gada 31. maijā:

a) slēdz kontus kredītiestādē vai finanšu iestādē, kas minēta 21. panta 2. punktā;

b) pārtrauc korespondētājbankas attiecības ar kredītiestādi vai finanšu iestādi, kas minēta 21. panta 2. punktā;

c) slēdz pārstāvniecības, filiāles un meitasuzņēmumus KTDR;

d) slēdz kopuzņēmumus ar kredītiestādi vai finanšu iestādi, kas minēta 21. panta 2. punktā, un

e) atsakās no īpašumtiesību daļas kredītiestādē vai finanšu iestādē, kas minēta 21. panta 2. punktā.

27. pants

1. Atkāpjoties no 26. panta a) un c) punkta, dalībvalstu kompetentās iestādes var atļaut konkrētām pārstāvniecībām, meitasuzņēmumiem vai kontiem turpināt darboties, ja Sankciju komiteja ir katrā atsevišķā gadījumā noteikusi, ka šīs pārstāvniecības, meitasuzņēmumi vai konti ir nepieciešami, lai veiktu humānās darbības vai veiktu diplomātisko misiju darbības KTDR vai ANO vai tās specializēto aģentūru vai saistītu organizāciju darbības, vai jebkurā citā nolūkā, kas atbilst ANO DP Rezolūcijām 1718 (2006), 1874 (2009), 2087 (2013), 2094 (2013), 2270 (2016), 2321 (2016) vai 2371 (2017).

2. Attiecīgā dalībvalsts nekavējoties paziņo pārējām dalībvalstīm un Komisijai par visām atļaujām, kas piešķirtas saskaņā ar 1. punktu.

28. pants

1. Kredītiestādēm un finanšu iestādēm ir aizliegts atvērt kontu KTDR diplomātiskajām misijām vai konsulārajām pārstāvniecībām un to KTDR locekļiem.

2. Vēlākais 2017. gada 11. aprīlī kredītiestādes un finanšu iestādes slēdz jebkuru kontu, kas ir KTDR diplomātiskās misijas vai konsulārās pārstāvniecības un to KTDR locekļu turējumā vai kontrolē.

29. pants

1. Atkāpjoties no 28. panta 1. punkta, dalībvalstu kompetentās iestādes pēc KTDR diplomātiskās misijas, konsulārās pārstāvniecības vai kāda to locekļa lūguma var atļaut atvērt vienu kontu katrai misijai, pārstāvniecībai un loceklim, ja misija vai pārstāvniecība ir izvietota minētajā dalībvalstī vai misijas vai pārstāvniecības loceklis ir akreditēts minētajā dalībvalstī.

2. Atkāpjoties no 28. panta 2. punkta, dalībvalstu kompetentās iestādes var atļaut saglabāt atvērtu kontu pēc kādas KTDR misijas, pārstāvniecības vai locekļa pieprasījuma, ja attiecīgā dalībvalsts ir konstatējusi, ka:

i) misija vai pārstāvniecība atrodas šajā dalībvalstī vai ka minētās misijas vai pārstāvniecības loceklis ir akreditēts šajā dalībvalstī un

ii) misijai, pārstāvniecībai vai tās loceklim nav cita konta šajā dalībvalstī.

Ja misijai, pārstāvniecībai vai to KTDR loceklim minētajā dalībvalstī ir vairāk nekā viens konts, misija, pārstāvniecība vai loceklis var norādīt, kuru kontu saglabāt.

3. Ievērojot piemērojamos 1961. gada Vīnes Konvencijas par diplomātiskajiem sakariem un 1963. gada Vīnes Konvencijas par konsulārajiem sakariem noteikumus, dalībvalstis informē pārējās dalībvalstis un Komisiju par jebkura attiecīgajā dalībvalstī akreditēta KTDR diplomātiskās misijas un konsulārās pārstāvniecības locekļa vārdu un identifikācijas informāciju vēlākais 2017. gada 13. martā un par turpmākiem atjauninājumiem – vienas nedēļas laikā.

4. Dalībvalstu kompetentās iestādes var informēt kredītiestādes un finanšu iestādes attiecīgā dalībvalstī par jebkura tajā vai jebkurā citā dalībvalstī akreditēta KTDR diplomātiskās misijas vai konsulārās pārstāvniecības locekļa identitāti.

5. Dalībvalstis paziņo pārējām dalībvalstīm un Komisijai par visām atļaujām, kas piešķirtas saskaņā ar 1. un 2. punktu.

30. pants

Ir aizliegts:

a) atļaut Savienībā atvērt 21. panta 2. punktā minēto kredītiestāžu vai finanšu iestāžu pārstāvniecību, filiāli vai meitasuzņēmumu;

b) slēgt nolīgumus par 21. panta 2. punktā minētas kredītiestādes vai finanšu iestādes pārstāvniecības atvēršanu vai filiāles vai meitasuzņēmuma izveidi Savienībā, vai šādu kredītiestāžu vai finanšu iestāžu vārdā;

c) piešķirt atļauju sākt vai veikt kredītiestādes darbību vai jebkādu citu darījumdarbību, kam nepieciešama iepriekšēja atļauja, 21. panta 2. punktā minētas kredītiestādes vai finanšu iestādes pārstāvniecībai, filiālei vai meitasuzņēmumam, ja šāda pārstāvniecība, filiāle vai meitasuzņēmums nav sācis darbību līdz 2013. gada 19. februārim;

d) kredītiestādēm vai finanšu iestādēm, kas minētas 21. panta 2. punktā, iegūt vai palielināt līdzdalību vai iegūt cita veida īpašumtiesību daļu kredītiestādē vai finanšu iestādē, uz kuru attiecas 1. panta darbības joma, un

e) veikt vai sekmēt 21. panta 2. punktā minētas kredītiestādes vai finanšu iestādes pārstāvniecības, filiāles vai meitasuzņēmuma darbību.

31. pants

Ir aizliegts:

a) tieši vai netieši pārdot vai pirkt no turpmāk norādītajām vienībām valsts un valsts garantētas obligācijas, kas emitētas pēc 2013. gada 19. februāra:

i) KTDR vai tās valdība un tās publiskās struktūras, uzņēmumi un aģentūras;

ii) KTDR Centrālā banka;

iii) kredītiestāde vai finanšu iestāde, kas minēta 21. panta 2. punktā;

iv) fiziskas vai juridiskas personas, vienības vai struktūras, kas rīkojas i) vai ii) apakšpunktā minētas juridiskās personas, vienības vai struktūras vārdā vai uzdevumā;

v) juridiskas personas, vienības vai struktūras, kuras pieder i), ii) vai iii) apakšpunktā minētai personai, vienībai vai struktūrai vai kuras tā kontrolē;

b) sniegt a) punktā minētai personai, vienībai vai struktūrai starpniecības pakalpojumus attiecībā uz valsts vai valsts garantētām obligācijām, kas emitētas pēc 2013. gada 19. februāra;

c) palīdzēt a) punktā minētai personai, vienībai vai struktūrai emitēt valsts vai valsts garantētas obligācijas, sniedzot starpniecības pakalpojumus, reklamējot vai sniedzot jebkurus citus pakalpojumus saistībā ar šādām obligācijām.

32. pants

Ir aizliegts sniegt finansējumu vai finansiālu atbalstu tirdzniecībai ar KTDR, cita starpā piešķirot eksporta kredītus, garantijas vai apdrošināšanu fiziskām vai juridiskām personām, vienībām vai struktūrām, kas iesaistītas šādā tirdzniecībā.

33. pants

1. Atkāpjoties no 32. panta, dalībvalstu kompetentās iestādes var atļaut šādu finansiālu atbalstu tirdzniecībai ar KTDR ar noteikumu, ka dalībvalsts katrā atsevišķā gadījumā ir saņēmusi Sankciju komitejas iepriekšēju apstiprinājumu.

2. Attiecīgā dalībvalsts paziņo pārējām dalībvalstīm un Komisijai par visām atļaujām, kas piešķirtas saskaņā ar 1. punktu.







V NODAĻA

Līdzekļu un saimniecisko resursu iesaldēšana

34. pants

1. Tiek iesaldēti visi līdzekļi un saimnieciskie resursi, kas ir XIII, XV, XVI un XVII pielikumā uzskaitīto personu, vienību un struktūru īpašumā, valdījumā, turējumā vai kontrolē.

▼M3

2. Tiek konfiscēti visi XIV pielikumā uzskaitītie kuģi, ja to ir noteikusi Sankciju komiteja.

▼B

3. Nekādus līdzekļus vai saimnieciskos resursus nedara tieši vai netieši pieejamus XIII, XV, XVI un XVII pielikumā minētajām fiziskajām vai juridiskajām personām, vienībām vai struktūrām vai to interesēs.

▼M3

4. Regulas XIII pielikumā iekļauj personas, vienības un struktūras, kuras sarakstā iekļāvusi Sankciju komiteja vai ANO DP, ievērojot ANO DPR 1718 (2006) 8. punkta d) apakšpunktu un ANO DPR 2094 (2013) 8. punktu.

Regulas XIV pielikumā iekļauj kuģus, kurus sarakstā iekļāvusi Sankciju komiteja, ievērojot ANO DPR 2321 (2016) 12. punktu un ANO DPR 2375 (2017) 8. punktu.

Regulas XV pielikumā iekļauj tādas personas, vienības un struktūras, kuras nav uzskaitītas XIII un XIV pielikumā un kuras Padome, ievērojot Lēmuma (KĀDP) 2016/849 27. panta 1. punkta b) apakšpunktu vai jebkuru līdzvērtīgu turpmāku noteikumu, ir norādījusi kā tādas, kas:

a) ir atbildīgas par KTDR programmām, kas ir saistītas ar kodolieročiem, ballistiskajām raķetēm vai citiem masu iznīcināšanas ieročiem, tostarp atbalstot vai sekmējot tās, vai personas, vienības vai struktūras, kas rīkojas to vārdā vai vadībā, vai personas, vienības vai struktūras, kuras ir to īpašumā vai kontrolē, tostarp ar nelikumīgiem līdzekļiem;

b) uz Savienības teritoriju, caur to vai no tās, vai iesaistot dalībvalstu valstspiederīgos vai saskaņā ar to tiesību aktiem izveidotas vienības, vai Savienības teritorijā esošas personas vai finanšu iestādes, sniedz finanšu pakalpojumus vai nodod finanšu vai citus aktīvus vai līdzekļus, kas varētu sekmēt ar kodolieročiem, ballistiskajām raķetēm vai citiem masu iznīcināšanas ieročiem saistītas KTDR programmas, vai personas, vienības vai struktūras, kuras rīkojas to vārdā vai vadībā, vai personas, vienības vai struktūras, kas ir to īpašumā vai kontrolē; vai

c) ir iesaistītas, cita starpā sniedzot finanšu pakalpojumus, ieroču un ar tiem saistītu visu veidu materiālu vai tādu izstrādājumu, materiālu, ekipējuma, preču un tehnoloģiju piegādē KTDR vai no tās, kas varētu sekmēt KTDR ar kodolieročiem, ballistiskajām raķetēm vai citiem masu iznīcināšanas ieročiem saistītas programmas.

▼B

5. Regulas XVI pielikumā iekļauj personas, vienības vai struktūras, kas nav ietvertas XIII, XIV vai XV pielikumā un kas darbojas XIII, XIV vai XV pielikumā uzskaitītas personas, vienības vai struktūras vārdā vai vadībā, vai personas, kuras palīdz izvairīties no sankcijām vai pārkāpj šīs regulas noteikumus.

6. Regulas XVII pielikumā iekļauj KTDR valdības vai Korejas Darbaļaužu partijas vienības vai struktūras, kā arī personas, vienības vai struktūras, kas rīkojas to vārdā vai to vadībā, un vienības vai struktūras, kuras ir to īpašumā vai kontrolē, ir saistītas ar KTDR kodolprogrammu vai ballistisko raķešu programmām, vai ar citām darbībām, kas aizliegtas ar ANO DP Rezolūcijām 1718 (2006), 1874 (2009), 2087 (2013), 2094 (2013), 2270 (2016), 2321 (2016) vai 2371 (2017), un uz kurām neattiecas XIII, XIV, XV vai XVI pielikums.

▼M11 —————

▼B

►M11 7. ◄ Ja 1. un 3. punktā paredzētais aizliegums attiecas uz XVII pielikumā uzskaitītajām personām, vienībām vai struktūrām, to nepiemēro, ja līdzekļi un saimnieciskie resursi ir vajadzīgi, lai nodrošinātu KTDR misiju darbību ANO un tās specializētajās aģentūrās un ar tām saistītajās organizācijās vai citu KTDR diplomātisko un konsulāro misiju darbību, vai ja dalībvalsts kompetentā iestāde ir katrā atsevišķā gadījumā saņēmusi Sankciju komitejas iepriekšēju apstiprinājumu, ka minētie līdzekļi, finanšu aktīvi vai saimnieciskie resursi ir vajadzīgi humānās palīdzības sniegšanai, saistībā ar atteikšanos no kodolieročiem vai jebkurā citā nolūkā, kas atbilst ANO DP Rezolūcijas 2270 (2016) mērķiem.

►M11 8. ◄ Šā panta 3. punkts neliedz finanšu iestādēm vai kredītiestādēm Savienībā kreditēt iesaldētos kontus, ja šādi tiek saņemti līdzekļi, ko sarakstā iekļautās fiziskās vai juridiskās personas, vienības vai struktūras kontā ieskaita trešās personas, ar noteikumu, ka visus šo kontu papildinājumus arī iesaldē. Finanšu iestādes vai kredītiestādes nekavējoties paziņo kompetentajām iestādēm par minētajiem darījumiem.

►M11 9. ◄ Ar noteikumu, ka visus šādus procentus vai citus ieņēmumus un maksājumus iesaldē saskaņā ar 1. punktu, 3. punktu papildus nepiemēro šādiem iesaldētiem kontiem:

a) procentiem vai citiem ieņēmumiem no šiem kontiem un

b) maksājumiem saskaņā ar līgumiem, nolīgumiem vai saistībām, kas noslēgtas vai radušās pirms datuma, kurā šajā pantā minētās personas, vienības vai struktūras iekļautas sarakstā,

35. pants

1. Atkāpjoties no 34. panta, dalībvalstu kompetentās iestādes var atļaut konkrētu iesaldēto līdzekļu vai saimniecisko resursu atbrīvošanu vai darīt tos pieejamus ar nosacījumiem, ko tās uzskata par atbilstīgiem, ja tiek izpildīti šādi nosacījumi:

a) tās ir konstatējušas, ka attiecīgie līdzekļi vai saimnieciskie resursi ir vajadzīgi, lai segtu XIII, XV, XVI vai XVII pielikumā uzskaitīto fizisko un juridisko personu, vienību un struktūru un šādu fizisko personu apgādājamo ģimenes locekļu pamatvajadzības, tostarp maksājumus par pārtikas produktiem, īri vai hipotēku, zālēm un ārstēšanu, kā arī nodokļu, apdrošināšanas prēmiju un komunālo pakalpojumu maksājumus, kā arī maksājumus, kas paredzēti vienīgi šādiem nolūkiem:

i) samērīgai samaksai par kvalificētu darbu un atlīdzībai par izdevumiem saistībā ar juridisku pakalpojumu sniegšanu vai

ii) komisijas maksai vai apkalpošanas maksai par iesaldēto līdzekļu vai saimniecisko resursu parastu turēšanu vai glabāšanu un

b) gadījumā, ja atļauja attiecas uz XIII pielikumā uzskaitītu personu, vienību vai struktūru, attiecīgā dalībvalsts ir paziņojusi Sankciju komitejai par minēto konstatējumu un par nodomu piešķirt atļauju un Sankciju komiteja piecu darbdienu laikā pēc paziņošanas nav iebildusi pret šādu rīcību.

2. Atkāpjoties no 34. panta, dalībvalstu kompetentās iestādes var atļaut atbrīvot konkrētus iesaldētus līdzekļus vai saimnieciskos resursus vai darīt tos pieejamus, ja tās ir konstatējušas, ka šie līdzekļi vai saimnieciskie resursi ir vajadzīgi ārkārtas izdevumiem, ar noteikumu, ka:

a) gadījumā, ja atļauja attiecas uz XIII pielikuma sarakstā iekļautu personu, vienību vai struktūru, attiecīgā dalībvalsts par minēto konstatējumu ir paziņojusi Sankciju komitejai un šī komiteja minēto konstatējumu ir apstiprinājusi;

b) gadījumā, ja atļauja attiecas uz XV, XVI vai XVII pielikumā uzskaitītu personu, vienību vai struktūru, attiecīgā dalībvalsts vismaz divas nedēļas pirms atļaujas piešķiršanas ir paziņojusi pārējām dalībvalstīm un Komisijai pamatojumu, kāpēc tā uzskata, ka būtu jāpiešķir īpaša atļauja.

3. Attiecīgā dalībvalsts nekavējoties paziņo pārējām dalībvalstīm un Komisijai par visām atļaujām, kas piešķirtas saskaņā ar 1. un 2. punktu.

36. pants

1. Atkāpjoties no 34. panta, dalībvalstu kompetentās iestādes var atļaut konkrētu iesaldētu līdzekļu vai saimniecisko resursu atbrīvošanu, ja ir izpildīti šādi nosacījumi:

a) uz līdzekļiem vai saimnieciskajiem resursiem attiecas tiesas, administratīvas iestādes vai šķīrējtiesas lēmums, kas pieņemts pirms dienas, kad 34. pantā minētā persona, vienība vai struktūra iekļauta sarakstā, vai tiesas, administratīvas iestādes vai šķīrējtiesas apgrūtinājums, kurš noteikts pirms minētās dienas;

b) līdzekļi vai saimnieciskie resursi tiks izmantoti vienīgi tādēļ, lai izpildītu prasījumus, ko nodrošina šis lēmums vai ko atzīst par spēkā esošiem šāda apgrūtinājuma gadījumā, ievērojot ierobežojumus, kuri paredzēti spēkā esošajos normatīvajos aktos, ar ko reglamentē šādu prasījumu iesniedzēju tiesības;

c) lēmums vai apgrūtinājums nav XIII, XV, XVI vai XVII pielikumā minētas personas, vienības vai struktūras interesēs;

d) lēmuma vai apgrūtinājuma atzīšana nav pretrunā attiecīgās dalībvalsts sabiedriskajai kārtībai;

e) attiecīgā dalībvalsts par lēmumu vai apgrūtinājumu attiecībā uz XIII pielikumā minētajām personām, vienībām un struktūrām ir paziņojusi Sankciju komitejai.

2. Atkāpjoties no 34. panta un ar nosacījumu, ka XV, XVI vai XVII pielikumā uzskaitītai personai, vienībai vai struktūrai ir jāveic maksājums saskaņā ar līgumu vai nolīgumu, ko attiecīgā persona, vienība vai struktūra noslēgusi, vai saskaņā ar saistībām, kuras attiecīgajai personai, vienībai vai struktūrai radušās pirms dienas, kad minētā persona, vienība vai struktūra ir iekļauta sarakstā, dalībvalstu kompetentās iestādes ar nosacījumiem, ko tās uzskata par atbilstīgiem, var atļaut atbrīvot konkrētus iesaldētos līdzekļus vai saimnieciskos resursus, ja attiecīgā kompetentā iestāde ir konstatējusi, ka:

a) līgums nav saistīts ne ar vienu no izstrādājumiem, darbībām, pakalpojumiem vai darījumiem, kas minēti 3. panta 1. punkta a) apakšpunktā, 3. panta 3. punktā vai 7. pantā, un

b) maksājumu tieši vai netieši nesaņem persona, vienība vai struktūra, kas uzskaitīta XV, XVI vai XVII pielikumā.

3. Attiecīgā dalībvalsts vismaz 10 dienas pirms katras atļaujas piešķiršanas, kas tiek veikta saskaņā ar 2. punktu, paziņo pārējām dalībvalstīm un Komisijai par minēto konstatējumu un tās nodomu piešķirt atļauju.

37. pants

Aizliegumus, kas ir minēti 34. panta 1. un 3. punktā, nepiemēro līdzekļiem un saimnieciskajiem resursiem, kuri pieder vai ir darīti pieejami Foreign Trade Bank vai Korea Foreign Insurance Company (KNIC), ja šādi līdzekļi un saimnieciskie resursi ir paredzēti tikai oficiāliem kādas diplomātiskas vai konsulāras pārstāvniecības mērķiem KTDR vai humānās palīdzības darbībām, kuras veic ANO vai kuras tiek veiktas sadarbībā ar ANO.







VI NODAĻA

Transportēšanas ierobežojumi

38. pants

1. Kravām, tostarp personīgajai bagāžai un reģistrētajai bagāžai, ko pārvadā Savienībā vai tranzītā caur Savienību, tostarp lidostās, ostās un brīvajās zonās, kā minēts Regulas (ES) Nr. 952/2013 243.–249. pantā, veic pārbaudi, lai pārliecinātos, ka tajās nav izstrādājumu, kas aizliegti ar ANO DP Rezolūciju 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2371 (2017) vai ar šo regulu, ja:

a) kravas izcelsme ir KTDR;

b) kravas galamērķis ir KTDR;

c) kravas starpnieks vai organizētājs ir KTDR vai tās valstspiederīgie vai tās personas vai vienības, kas darbojas to vārdā vai vadībā, vai arī vienības, kuras ir to īpašumā vai kontrolē;

d) kravas starpnieki vai organizētāji ir XIII pielikumā minētās personas, vienības vai struktūras;

e) krava tiek pārvadāta ar KTDR karoga kuģiem vai gaisa kuģiem, kas ir reģistrēti KTDR, vai ar kuģiem vai gaisa kuģiem bez valstspiederības.

2. Ja 1. punkta darbības joma neattiecas uz kravu Savienībā vai kravu, ko pārvadā tranzītā caur Savienību, tostarp lidostās, ostās un brīvajās zonās, tā ir jāpārbauda, ja ir pamatoti iemesli uzskatīt, ka tā satur izstrādājumus, kuru pārdošana, piegāde, nodošana vai eksports ar šo regulu ir aizliegti, šādos gadījumos:

a) kravas izcelsme ir KTDR;

b) kravas galamērķis ir KTDR vai

c) kravas starpnieks vai organizētājs ir KTDR vai tās valstspiederīgie, vai personas vai vienības, kas darbojas to vārdā.

3. Šā panta 1. un 2. punkts neskar diplomātiskā un konsulārā pasta neaizskaramību un aizsardzību, kas paredzēta 1961. gada Vīnes Konvencijā par diplomātiskajiem sakariem un 1963. gada Vīnes Konvencijā par konsulārajiem sakariem.

4. Ja vien pakalpojumu sniegšana nav vajadzīga humāniem nolūkiem, ir aizliegts KTDR kuģiem nodrošināt degvielas uzpildīšanu vai kuģu apgādes pakalpojumus, vai jebkādus citus kuģiem sniegtus pakalpojumus, ja šo pakalpojumu sniedzēju rīcībā ir informācija, kas cita starpā saņemta no kompetentajiem muitas dienestiem, pamatojoties uz pirms ievešanas vai izvešanas sniegto informāciju, kura minēta 9. panta 1. punktā, dodot pietiekamu pamatu uzskatīt, ka kuģi pārvadā izstrādājumus, kā piegāde, pārdošana, nodošana vai eksports ir aizliegts ar šo regulu.

39. pants

1. Ir aizliegts sniegt piekļuvi ostām Savienības teritorijā jebkuram kuģim:

a) kurš ir KTDR īpašumā vai ekspluatācijā vai kura apkalpe ir izveidota no KTDR valstspiederīgajiem;

b) kurš kuģo ar KTDR karogu,

c) ja ir pamatoti iemesli uzskatīt, ka tas ir XIII, XV, XVI vai XVII pielikumā minētas personas vai vienības tiešā vai netiešā īpašumā vai kontrolē;

d) ja ir pamatoti iemesli uzskatīt, ka uz tā atrodas izstrādājumi, kuru piegāde, pārdošana, nodošana vai eksportēšana ir aizliegta ar šo regulu;

e) kurš ir noraidījis pārbaudi pēc tam, kad šādu pārbaudi ir atļāvusi kuģa karoga valsts vai reģistrācijas valsts,

f) kurš ir kuģis bez valstspiederības un ir noraidījis pārbaudi, kas veicama saskaņā ar 38. panta 1. punktu, vai

▼M3

g) kurš ir uzskaitīts XIV pielikumā, ja Sankciju komiteja tā ir noteikusi.

▼B

2. Šā panta 1. punktu nepiemēro:

a) ārkārtas situācijā;

b) ja kuģis atgriežas izbraukšanas ostā;

c) kuģim, kas iebrauc ostā uz pārbaudi, ja tas attiecas uz 1. punkta a) līdz e) apakšpunkta aptvertu kuģi.

40. pants

1. Atkāpjoties no 39. panta 1. punktā noteiktā aizlieguma, ja tas attiecas uz a) līdz e) apakšpunkta aptvertu kuģi, dalībvalstu kompetentās iestādes var atļaut kuģim iebraukt ostā, ja:

a) Sankciju komiteja ir iepriekš konstatējusi, ka tas ir vajadzīgs humāniem nolūkiem vai jebkādam citam nolūkam, kas atbilst ANO DP Rezolūcijas 2270 (2016) mērķiem, vai

b) dalībvalsts ir iepriekš konstatējusi, ka tas ir vajadzīgs humāniem nolūkiem vai jebkādam citam nolūkam, kas atbilst šīs regulas mērķiem.

▼M1

2. Atkāpjoties no 39. panta 1. punktā noteiktā aizlieguma, ja tas attiecas uz kuģi, kam piemērojams f) apakšpunkts, dalībvalstu kompetentās iestādes var atļaut minētajam kuģim iebraukt ostā, ja to ir noteikusi Sankciju komiteja.

▼M3

3. Atkāpjoties no 39. panta 1. punktā noteiktā aizlieguma, ja tas attiecas uz kuģi, kam piemērojams g) apakšpunkts, dalībvalstu kompetentās iestādes var atļaut kuģim iebraukt ostā, ja Sankciju komiteja ir iepriekš konstatējusi, ka šāda iebraukšana ir vajadzīga humānos nolūkos vai jebkuros citos nolūkos, kas atbilst ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) vai 2375 (2017) mērķiem.

▼B

41. pants

1. Jebkuram gaisa kuģim, kuru ekspluatē KTDR pārvadātāji vai kura izcelsme ir KTDR, ir aizliegts pacelties no Savienības teritorijas, nolaisties tajā vai pārlidot to.

2. Šā panta 1. punktu nepiemēro:

a) ja gaisa kuģis ir nolaidies uz pārbaudi;

b) ārkārtas nolaišanās situācijā.

42. pants

Atkāpjoties no 41. panta, dalībvalstu kompetentās iestādes var atļaut gaisa kuģim pacelties no Savienības teritorijas, nolaisties tajā vai pārlidot to, ja minētās kompetentās iestādes ir iepriekš konstatējušas, ka tas ir vajadzīgs humāniem nolūkiem vai jebkādam citam nolūkam, kas atbilst šīs regulas mērķiem.

▼M11

43. pants

1. Ir aizliegts:

a) iznomāt vai fraktēt kuģus vai gaisa kuģus vai sniegt apkalpes pakalpojumus KTDR, personām vai vienībām, kas minētas XIII, XV, XVI vai XVII pielikumā, jebkurām citām KTDR vienībām, jebkurām citām personām vai vienībām, kuras ir palīdzējušas pārkāpt ANO DP Rezolūciju 1718 (2006), 1874 (2009), 2087 (2013), 2094 (2013), 2270 (2016), 2321 (2016) vai 2371 (2017) noteikumus, vai jebkurai tādai personai vai vienībai, kas rīkojas jebkuras šādas personas vai vienības vārdā vai uzdevumā, kā arī vienībām, kuras ir to īpašumā vai kontrolē;

b) iepirkt kuģu vai gaisa kuģu apkalpes pakalpojumus no KTDR;

c) turēt īpašumā, iznomāt, ekspluatēt, fraktēt, apdrošināt vai sniegt kuģu klasificēšanas pakalpojumus vai saistītus pakalpojumus jebkuram KTDR karoga kuģim;

d) sniegt kuģu klasificēšanas pakalpojumus XVIII pielikumā minētajiem kuģiem;

e) pieteikt reģistrācijai vai pieteikt saglabāt reģistrā jebkuru kuģi, kurš ir KTDR vai KTDR valstspiederīgo īpašumā, kontrolē vai ekspluatācijā vai kurš ir minēts XVIII pielikumā, vai kura reģistrāciju kāda cita valsts ir anulējusi, ievērojot 24. punktu ANO DP Rezolūcijā 2321 (2016), 8. punktu ANO DP Rezolūcijā 2375 (2017) vai 12. punktu ANO DP Rezolūcijā 2397 (2017), vai palīdzēt veikt minētās darbības; vai

f) sniegt apdrošināšanas vai pārapdrošināšanas pakalpojumus kuģiem, kas ir KTDR īpašumā, kontrolē vai ekspluatācijā vai kuģiem, kas ir minēti XVIII pielikumā.

2. Šīs regulas XVIII pielikumā iekļauj kuģus, kuri nav minēti XIV pielikumā un par kuriem Padomei ir pamats uzskatīt, ka tie ir bijuši iesaistīti tādās darbībās vai ir pārvadājuši tādus priekšmetus, ko aizliedz ANO DP Rezolūcijas 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) vai 2397 (2017).

44. pants

1. Atkāpjoties no 43. panta a) punktā noteiktā aizlieguma, dalībvalstu kompetentās iestādes var atļaut nomāšanu, fraktēšanu un apkalpes pakalpojumu sniegšanu ar noteikumu, ka dalībvalsts katrā atsevišķā gadījumā ir saņēmusi Sankciju komitejas iepriekšēju apstiprinājumu.

2. Atkāpjoties no 43. panta 1. punkta c) un e) apakšpunktā paredzētajiem aizliegumiem, dalībvalstu kompetentās iestādes var atļaut turēt īpašumā, iznomāt, ekspluatēt, fraktēt jebkuru KTDR karoga kuģi vai sniegt kuģu klasificēšanas pakalpojumus vai saistītos pakalpojumus jebkuram KTDR karoga kuģim, vai reģistrēt vai reģistrā saglabāt jebkuru kuģi, kas ir KTDR vai KTDR valstspiederīgo īpašumā, kontrolē vai ekspluatācijā, ja dalībvalsts katrā atsevišķā gadījumā ir saņēmusi Sankciju komitejas iepriekšēju apstiprinājumu.

3. Atkāpjoties no 43. panta 1. punkta d) apakšpunktā paredzētā aizlieguma, dalībvalstu kompetentās iestādes var atļaut kuģu klasificēšanas pakalpojumus XVIII pielikumā minētajiem kuģiem, ja dalībvalsts katrā atsevišķā gadījumā ir saņēmusi Sankciju komitejas iepriekšēju apstiprinājumu.

4. Atkāpjoties no 43. panta 1. punkta e) apakšpunktā paredzētajiem aizliegumiem, dalībvalstu kompetentās iestādes var atļaut reģistrēt kuģi, kura reģistrāciju kāda cita valsts ir anulējusi, ievērojot 12. punktu ANO DP Rezolūcijā 2397 (2017), ja dalībvalsts katrā atsevišķā gadījumā ir saņēmusi Sankciju komitejas iepriekšēju apstiprinājumu.

5. Atkāpjoties no 43. panta 1. punkta f) apakšpunktā paredzētā aizlieguma, dalībvalstu kompetentās iestādes var atļaut sniegt apdrošināšanas vai pārapdrošināšanas pakalpojumus ar noteikumu, ka Sankciju komiteja katrā atsevišķā gadījumā ir iepriekš noteikusi, ka kuģis ir iesaistīts darbībās, kas ir paredzētas vienīgi iztikas vajadzībām un ko KTDR personas vai vienības neizmantos, lai gūtu ienākumus, vai kas tiek veiktas vienīgi humānos nolūkos.

6. Attiecīgā dalībvalsts paziņo pārējām dalībvalstīm un Komisijai par visām atļaujām, kas piešķirtas saskaņā ar 1., 2., 3., 4. un 5. punktu.

▼M3

44.a pants

Ir aizliegts veicināt vai iesaistīties jebkādu tādu preču vai izstrādājumu pārkraušanā no KTDR karoga kuģiem vai uz tiem, ko pārdod, piegādā, nodod vai eksportē uz KTDR vai no tās.

▼B







VII NODAĻA

Vispārīgi un nobeiguma noteikumi

▼M11

45. pants

1. Atkāpjoties no aizliegumiem, kas izriet no ANO DP Rezolūcijām 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) vai 2397 (2017), dalībvalstu kompetentās iestādes var atļaut jebkuras darbības, ja Sankciju komiteja katrā gadījumā atsevišķi ir noteikusi, ka tās ir nepieciešamas, lai atvieglotu tādu starptautisko un nevalstisko organizāciju darbu, kuras KTDR veic palīdzības un glābšanas darbības KTDR civiliedzīvotāju labā, vai jebkurā citā nolūkā, kas atbilst minēto ANO DP Rezolūciju mērķiem.

2. Attiecīgā dalībvalsts paziņo pārējām dalībvalstīm un Komisijai par visām atļaujām, kas piešķirtas saskaņā ar 1. punktu.

▼M11

45.a pants

1. Ja vien šajā regulā nav paredzēts citādi, un atkāpjoties no aizliegumiem, kas izriet no ANO DP Rezolūcijām 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) vai 2397 (2017), dalībvalstu kompetentās iestādes var katrā atsevišķā gadījumā atļaut jebkuras darbības, kuras ir nepieciešamas dalībvalstu diplomātisko pārstāvniecību vai konsulāro dienestu darbībai KTDR, ievērojot 1961. un 1963. gada Vīnes Konvencijas, vai tādu starptautisko organizāciju darbībai, kam ir piešķirta imunitāte saskaņā ar starptautiskajām tiesībām KTDR.

2. Attiecīgā dalībvalsts paziņo pārējām dalībvalstīm un Komisijai par visām atļaujām, kas piešķirtas saskaņā ar 1. punktu.

▼B

46. pants

Komisija ir pilnvarota:

a) grozīt I pielikumu, pamatojoties uz dalībvalstu sniegto informāciju;

▼M11

b) grozīt II pielikuma II, III, IV, V, VI, VII, VIII un IX daļu un VI, VII, IX, X, XI, XI.a, XI.b, XI.c, XI.d, XI.e, XI.f, XI.g, XI.h, XI.i, XI.j, XI.k un XI.l pielikumu, pamatojoties uz Sankciju komitejas vai ANO DP konstatējumiem, un atjaunināt nomenklatūras kodus, kas ņemti no kombinētās nomenklatūras, kā izklāstīts Regulas (EEK) Nr. 2658/87 I pielikumā;

▼B

c) grozīt VIII pielikumu, lai sīkāk izstrādātu vai pielāgotu tajā ietverto preču sarakstu, ņemot vērā definīcijas vai pamatnostādnes, ko Sankciju komiteja varētu izdot, vai lai atjauninātu nomenklatūras kodus, kas ņemti no kombinētās nomenklatūras, kā izklāstīts Regulas (EEK) Nr. 2658/87 I pielikumā;

d) grozīt III, IV un V pielikumu, pamatojoties uz konstatējumiem, ko veikusi Sankciju komiteja vai ANO DP, vai lēmumiem, kas pieņemti attiecībā uz minētajiem pielikumiem Lēmumā (KĀDP) 2016/849;

e) grozīt XII pielikumu, lai sīkāk izstrādātu vai pielāgotu tajā ietverto pakalpojumu sarakstu, ņemot vērā dalībvalstu sniegto informāciju, kā arī jebkādas definīcijas vai pamatnostādnes, ko var izdot Apvienoto Nāciju Organizācijas Statistikas komisija, vai lai pievienotu atsauces numurus, kuri iegūti no Apvienoto Nāciju Organizācijas Statistikas komisijas izdotās Centrālās preču klasifikācijas sistēmas precēm un pakalpojumiem.

47. pants

1. Ja ANO Drošības padome sarakstā iekļauj fizisku vai juridisku personu, vienību vai struktūru, Padome šo fizisko vai juridisko personu, vienību vai struktūru iekļauj XIII un XIV pielikumā.

▼M11

2. Ja Padome izlemj uz fizisku vai juridisku personu, vienību vai struktūru attiecināt 34. panta 1., 2. un 3. punktā minētos pasākumus vai noteikt kuģi, ievērojot 43. pantu, tā attiecīgi groza XV, XVI, XVII un XVIII pielikumu.

▼B

3. Padome savu lēmumu un pamatojumu iekļaušanai sarakstā paziņo 1. un 2. punktā minētajai fiziskai vai juridiskai personai, vienībai vai struktūrai tieši, ja adrese ir zināma, vai publicējot paziņojumu, dodot šai fiziskajai vai juridiskajai personai, vienībai vai struktūrai iespēju izteikt savus apsvērumus.

4. Ja ir iesniegti apsvērumi vai jauni būtiski pierādījumi, Padome pārskata savu lēmumu un attiecīgi informē 1. un 2. punktā minēto fizisko vai juridisko personu, vienību vai struktūru.

5. Ja ANO nolemj no saraksta svītrot fizisku vai juridisku personu, vienību vai struktūru, vai grozīt identifikācijas datus par fizisku vai juridisku personu, vienību vai struktūru, Padome attiecīgi groza XIII vai XIV pielikumu.

▼M11

47.a pants

1. Šīs regulas XV, XVI, XVII un XVIII pielikumu regulāri un ne retāk kā reizi 12 mēnešos pārskata.

2. Šīs regulas XIII, XIV, XV, XVI, XVII un XVIII pielikumā ietver pamatojumu attiecīgo personu, vienību, struktūru un kuģu iekļaušanai sarakstos.

3. Šīs regulas XIII, XIV, XV, XVI, XVII un XVIII pielikumā arī iekļauj tādu informāciju, ja tā pieejama, kas nepieciešama attiecīgo fizisko vai juridisko personu, vienību, struktūru un kuģu identifikācijai. Attiecībā uz fiziskām personām šāda informācija var ietvert vārdus un uzvārdus, tostarp pieņemtus vārdus, dzimšanas datumu un vietu, valstspiederību, pases un personas apliecības numuru, dzimumu, adresi, ja tā zināma, kā arī amatu vai profesiju. Attiecībā uz juridiskām personām, vienībām un struktūrām šāda informācija var ietvert nosaukumus, reģistrācijas vietu un datumu, reģistrācijas numuru un darījumdarbības vietu.

▼B

48. pants

Komisija un dalībvalstis nekavējoties paziņo cita citai par pasākumiem, kas veikti saskaņā ar šo regulu, un sniedz cita citai to rīcībā esošo visu citu attiecīgo informāciju saistībā ar šo regulu, jo īpaši informējot par pārkāpumiem un izpildes problēmām, un valstu tiesu spriedumiem.

49. pants

1. Dalībvalstis izraugās šajā regulā minētās kompetentās iestādes un norāda tās I pielikumā uzskaitītajās tīmekļa vietnēs vai ar šo tīmekļa vietņu starpniecību.

2. Dalībvalstis savas kompetentās iestādes dara zināmas Komisijai tūlīt pēc šīs regulas stāšanās spēkā un paziņo Komisijai par jebkādām turpmākām izmaiņām.

50. pants

1. Neskarot piemērojamos noteikumus par ziņojumu sniegšanu, konfidencialitāti un dienesta noslēpumu, fiziskās un juridiskās personas, vienības un struktūras:

a) nekavējoties sniedz visu informāciju, kura varētu veicināt šīs regulas ievērošanu, piemēram, par kontiem un summām, kas iesaldēti saskaņā ar 34. pantu, to dalībvalstu kompetentajām iestādēm, kurās tās ir rezidenti vai atrodas, un tieši vai ar attiecīgo dalībvalstu starpniecību tūlīt nodod šo informāciju Komisijai, un

b) sadarbojas ar kompetentajām iestādēm saistībā ar jebkādām šīs informācijas pārbaudēm.

2. Jebkādu papildu informāciju, ko Komisija saņem tieši, tūlīt dara pieejamu attiecīgajai dalībvalstij.

3. Visu informāciju, ko sniedz vai saņem saskaņā ar šo pantu, izmanto vienīgi nolūkiem, kuriem tā sniegta vai saņemta.

51. pants

Komisija apstrādā personas datus, lai veiktu savus uzdevumus saskaņā ar šo regulu un saskaņā ar Regulas (EK) Nr. 45/2001 noteikumiem.

52. pants

Ir aizliegts apzināti un tīši piedalīties darbībās, kuru mērķis ir apiet šajā regulā iekļautos aizliegumus vai kuru rezultātā tie tiek apieti.

53. pants

1. Prasības saistībā ar jebkādu līgumu vai darījumu, kura izpildi tieši vai netieši, pilnīgi vai daļēji ietekmē pasākumi, kas piemēroti ar šo regulu, tostarp prasības par atlīdzinājuma saņemšanu vai citas šāda veida prasības, piemēram, prasības par kompensāciju vai garantijas nodrošinātas prasības, īpaši prasības pagarināt vai samaksāt jebkura veida galvojumu, garantiju vai atlīdzību, jo īpaši finanšu garantijas vai finanšu atlīdzību, pagarinājumu vai samaksu, neizpilda, ja tās iesniedz:

▼M11

a) šīs regulas XIII, XV, XVI vai XVII pielikumā minētās sarakstā iekļautās personas, vienības vai struktūras, vai XIV vai XVIII pielikumā minēto kuģu īpašnieki;

▼B

b) jebkura cita KTDR persona, vienība vai struktūra, tostarp KTDR valdība un tās publiskās struktūras, uzņēmumi un aģentūras;

c) jebkura persona, vienība vai struktūra, kas darbojas ar a) un b) apakšpunktā minētās personas, vienības vai struktūras starpniecību vai tās uzdevumā.

2. Uzskata, ka līguma vai darījuma izpildi ir ietekmējuši pasākumi, kas noteikti ar šo regulu, ja prasības pastāvēšana vai saturs tieši vai netieši izriet no minētajiem pasākumiem.

3. Jebkurā tiesvedībā par prasības izpildi pienākums pierādīt, ka prasības apmierināšanu neaizliedz 1. punkts, piekrīt tai personai, kas pieprasa šīs prasības izpildi.

4. Šis pants neierobežo 1. punktā minēto personu, vienību vai struktūru tiesības vērsties tiesā, lai izskatītu līgumsaistību neizpildes likumību saistībā ar šo regulu.

54. pants

1. Līdzekļu un saimniecisko resursu iesaldēšana vai atteikums tiem piekļūt, kas izdarīts labticīgi, pamatojoties uz to, ka tāda darbība ir saskaņā ar šo regulu, nav par pamatu nekādai šādu darbību īstenotāju – fizisko vai juridisko personu, vienību vai struktūru vai to vadītāju vai darbinieku – saukšanai pie atbildības, ja vien netiek pierādīts, ka līdzekļi un saimnieciskie resursi iesaldēti vai aizturēti nolaidības dēļ.

2. Darbības, ko veic fiziskas vai juridiskas personas, vienības vai struktūras, tām nerada nekādu atbildību, ja tās nav zinājušas un tām nav bijis pamatotu iemeslu uzskatīt, ka ar to darbībām tiktu pārkāpti šajā regulā noteiktie pasākumi.

55. pants

1. Dalībvalstis izstrādā noteikumus par sankcijām, ko piemēro par šīs regulas pārkāpumiem, un veic visus vajadzīgos pasākumus, lai nodrošinātu to piemērošanu. Paredzētās sankcijas ir iedarbīgas, samērīgas un preventīvas.

2. Dalībvalstis paziņo šos noteikumus Komisijai tūlīt pēc šīs regulas stāšanās spēkā, kā arī ziņo tai par jebkuriem turpmākiem šo noteikumu grozījumiem.

56. pants

Regula (EK) Nr. 329/2007 ar šo tiek atcelta. Atsauces uz atcelto regulu uzskata par atsaucēm uz šo regulu.

57. pants

Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs.









I PIELIKUMS

Tīmekļa vietnes informācijai par 2., 4., 6., 8., 14., 16., 19., 22., 25., 27., 29., 33., 34., 35., 36., 37., 40., 42., 44., 45., 49. un 50. pantā minētajām kompetentajām iestādēm un adrese paziņojumu sniegšanai Eiropas Komisijai

BEĻĢIJA

https://diplomatie.belgium.be/nl/Beleid/beleidsthemas/vrede_en_veiligheid/sancties

https://diplomatie.belgium.be/fr/politique/themes_politiques/paix_et_securite/sanctions

https://diplomatie.belgium.be/en/policy/policy_areas/peace_and_security/sanctions

BULGĀRIJA

http://www.mfa.bg/en/pages/135/index.html

ČEHIJAS REPUBLIKA

www.financnianalytickyurad.cz/mezinarodni-sankce.html

DĀNIJA

http://um.dk/da/Udenrigspolitik/folkeretten/sanktioner/

VĀCIJA

http://www.bmwi.de/DE/Themen/Aussenwirtschaft/aussenwirtschaftsrecht,did=404888.html

IGAUNIJA

http://www.vm.ee/est/kat_622/

ĪRIJA

http://www.dfa.ie/home/index.aspx?id=28519

GRIEĶIJA

http://www.mfa.gr/en/foreign-policy/global-issues/international-sanctions.html

SPĀNIJA

http://www.exteriores.gob.es/Portal/en/PoliticaExteriorCooperacion/GlobalizacionOportunidadesRiesgos/Paginas/SancionesInternacionales.aspx

FRANCIJA

http://www.diplomatie.gouv.fr/fr/autorites-sanctions/

HORVĀTIJA

http://www.mvep.hr/sankcije

ITĀLIJA

http://www.esteri.it/MAE/IT/Politica_Europea/Deroghe.htm

KIPRA

http://www.mfa.gov.cy/sanctions

LATVIJA

http://www.mfa.gov.lv/en/security/4539

LIETUVA

http://www.urm.lt/sanctions

LUKSEMBURGA

http://www.mae.lu/sanctions

UNGĀRIJA

http://www.kormany.hu/download/9/2a/f0000/EU%20szankci%C3%B3s%20t%C3%A1j%C3%A9koztat%C3%B3_20170214_final.pdf

MALTA

https://www.gov.mt/en/Government/Government%20of%20Malta/Ministries%20and%20Entities/Officially%20Appointed%20Bodies/Pages/Boards/Sanctions-Monitoring-Board-.aspx

NĪDERLANDE

https://www.rijksoverheid.nl/onderwerpen/internationale-sancties

AUSTRIJA

http://www.bmeia.gv.at/view.php3?f_id=12750&LNG=en&version=

POLIJA

http://www.msz.gov.pl

PORTUGĀLE

http://www.portugal.gov.pt/pt/ministerios/mne/quero-saber-mais/sobre-o-ministerio/medidas-restritivas/medidas-restritivas.aspx

RUMĀNIJA

http://www.mae.ro/node/1548

SLOVĒNIJA

http://www.mzz.gov.si/si/omejevalni_ukrepi

SLOVĀKIJA

https://www.mzv.sk/europske_zalezitosti/europske_politiky-sankcie_eu

SOMIJA

http://formin.finland.fi/kvyhteistyo/pakotteet

ZVIEDRIJA

http://www.ud.se/sanktioner

APVIENOTĀ KARALISTE

https://www.gov.uk/sanctions-embargoes-and-restrictions

Adrese paziņojumu sniegšanai Eiropas Komisijai:

European Commission

Service for Foreign Policy Instruments (FPI)

EEAS 07/99

B-1049 Brussels, Belgium

E-pasts: relex-sanctions@ec.europa.eu

▼M25









II PIELIKUMS

Regulas 3. panta 1. punkta a) un c) apakšpunktā un 7. pantā minētās preces un tehnoloģijas

Šajā pielikumā izmanto Regulas (EK) Nr. 428/2009 I pielikumā minētās piezīmes, akronīmus un saīsinājumus.

I DAĻA

Visas preces un tehnoloģijas, kas minētas Regulas (EK) Nr. 428/2009 I pielikumā.

II DAĻA

Citi izstrādājumi, materiāli, iekārtas, preces un tehnoloģijas, kas varētu sekmēt ar kodolieročiem un citiem masu iznīcināšanas ieročiem vai ar ballistiskām raķetēm saistītas KTDR programmas.

Ja nav norādīts citādi, atsauces numuri, kuri lietoti turpmāk ailē 'Apraksts', norāda uz divējāda lietojuma preču un tehnoloģiju aprakstiem, kas izklāstīti Regulas (EK) Nr. 428/2009 I pielikumā.

Atsauces numurs turpmāk ailē 'Saistīta prece vai tehnoloģija, kas iekļauta Regulas (EK) Nr. 428/2009 I pielikumā' nozīmē, ka ailē 'Apraksts' raksturotās preces vai tehnoloģijas īpašības neiekļaujas parametros, kuri izklāstīti atsaucē norādītās divējāda lietojuma preces vai tehnoloģijas aprakstā.

Vienpēdiņās esošu terminu definīcijas ir sniegtas tehniskajās piezīmēs par katru attiecīgo preci.

Pēdiņās esošu terminu definīcijas ir dotas Regulas (EK) Nr. 428/2009 I pielikumā, izņemot turpmāk minētās.

VISPĀRĪGAS PIEZĪMES

Šajā pielikumā paredzētais aizliegums attiecas arī uz precēm (tostarp iekārtām), kuras eksportēt nav aizliegts, ja tajās ir viena vai vairākas aizliegtas sastāvdaļas, ja aizliegtā sastāvdaļa vai sastāvdaļas ir preču pamatsastāvdaļa un ja tās var tikt demontētas vai izmantotas citiem mērķiem.

NB! Izvērtējot, vai aizliegto sastāvdaļu vai sastāvdaļas var uzskatīt par pamatsastāvdaļām, jāņem vērā tādi faktori kā daudzums, vērtība, izmantotā tehnoloģiskā zinātība un citi īpaši apstākļi, pēc kuriem varētu noteikt, vai aizliegtās sastāvdaļas uzskatāmas par preču pamatsastāvdaļām.

Šajā pielikumā minētās preces ietver gan jaunas, gan lietotas preces.

VISPĀRĪGA PIEZĪME PAR TEHNOLOĢIJĀM (VPT)

(Jālasa saistībā ar C daļu)

Saskaņā ar B daļas noteikumiem aizliegts pārdot, piegādāt, nodot vai eksportēt “tehnoloģijas”, kas “vajadzīgas” to preču “izstrādei”, “ražošanai” vai “lietošanai”, kuras aizliegts pārdot, piegādāt, nodot vai eksportēt atbilstoši A daļai (Preces).

“Tehnoloģijām”', kuras “vajadzīgas” aizliegto preču “izstrādei”, “ražošanai” vai “lietošanai”, aizliegumu piemēro arī gadījumos, kad tās lieto precēm, uz kurām aizliegums neattiecas.

Aizliegumus neattiecina uz tām “tehnoloģijām”, kas ir obligāti vajadzīgas to preču uzstādīšanai, lietošanai, apkopei (pārbaudei) un remontam, kuras nav aizliegtas.

“Tehnoloģijas” nodošanas aizliegums neattiecas uz “atklātībā pieejamu” informāciju, “fundamentāliem zinātnes pētījumiem” vai minimāli nepieciešamo informāciju, kas vajadzīga patentu pieteikšanai.

A. PRECES

II.A0 KODOLMATERIĀLI, RAŽOTNES UN IEKĀRTAS







Nr. Apraksts Saistīta prece vai tehnoloģija, kas iekļauta Regulas (EK) Nr. 428/2009 I pielikumā II.A0.001. Šādas dobas katoda lampas: a. dobas joda katoda lampas ar tīra silīcija vai kvarca logiem; b. dobas urāna katoda lampas. Neattiecas. II.A0.002. Faradeja izolatori viļņa garumu diapazonā 500 nm–650 nm. Neattiecas. II.A0.003. Optiskie režģi viļņa garumu diapazonā 500 nm–650 nm. Neattiecas. II.A0.004. Optiskās šķiedras viļņa garumu diapazonā 500 nm–650 nm, kas pārklātas ar neatstarojošiem slāņiem viļņa garumu diapazonā 500 nm–650 nm un kā vidus diametrs ir lielāks par 0,4 mm, bet nepārsniedz 2 mm. Neattiecas. II.A0.005. Šādi kodolreaktoru korpusu komponenti un izmēģinājumu iekārtas, izņemot pozīcijā 0A001 minētos: a. blīvslēgi; b. iekšējie komponenti; c. blīvēšanas, izmēģinājumu un mērīšanas iekārtas. 0A001. II.A0.006. Radioloģiskas detektoru sistēmas, izņemot pozīcijā 0A001.j vai 1A004.c minētās, radioaktīvu materiālu un radioloģiskas izcelsmes starojuma atklāšanai, identifikācijai vai daudzuma noteikšanai, kā arī šādām sistēmām īpaši konstruēti komponenti. NB! Individuālām ierīcēm skatīt tālāk II.A1.004. 0A001.j 1A004.c II.A0.007. No alumīnija sakausējuma vai nerūsošā tērauda izgatavoti 304, 304L vai 316L tipa vārsti ar silfonu blīvslēgu, izņemot pozīcijā 0B001.c.6., 2A226 vai 2B350 minētos. 0B001.c.6 2A226. 2B350. II.A0.008. Lāzeru spoguļi, izņemot pozīcijā 6A005.e. minētos, kas sastāv no substrātiem, kuru termiskās izplešanās koeficients 20 °C temperatūrā ir 10– 6 K– 1 vai mazāks (piem., kausēts kvarcs vai safīrs). Piezīme. Šī pozīcija neattiecas uz optiskajām sistēmām, kas īpaši paredzētas izmantošanai astronomijā, izņemot, ja spoguļi satur kausētu kvarcu. 0B001.g.5 6A005.e II.A0.009. Lāzeru lēcas, izņemot pozīcijā 6A005.e.2 minētās, kas sastāv no substrātiem, kuru termiskās izplešanās koeficients 20 °C temperatūrā ir 10– 6 K– 1 vai mazāks (piem., kausēts kvarcs). 0B001.g 6A005.e.2 II.A0.010. Caurules, cauruļvadi, atloki, armatūra, kas izgatavota no niķeļa vai niķeļa sakausējuma, kurā vairāk par 40 svara % ir niķelis, vai kas izoderēta ar šādu niķeli vai niķeļa sakausējumu, izņemot pozīcijā 2B350.h.1 minēto. 2B350. II.A0.011. Šādi vakuumsūkņi, izņemot pozīcijā 0B002.f.2. vai 2B231 minētos: a. turbomolekulāri sūkņi ar plūsmas ātrumu 400 l/s vai vairāk; b. Rutsa tipa priekšvakuuma sūkņi ar volumetrisko atsūknēšanas plūsmas ātrumu vairāk par 200 m3/h; c. kompresori ar silfonu blīvslēgiem, spirāles kompresori, sausie kompresori un vakuumsūkņi ar silfonu blīvslēgiem, spirāles vakuumsūkņi, sausie vakuumsūkņi. 0B002.f.2 2B231. II.A0.012. Norobežotas kameras darbībām ar radioaktīvajām vielām, to uzglabāšanai un apstrādei (karstās kameras). 0B006. II.A0.013. 'Dabīgais urāns' vai 'noplicināts urāns' vai torijs metāla, sakausējuma, ķīmiska savienojuma vai koncentrāta veidā un visi citi materiāli, kas satur vienu vai vairākus no iepriekš minētajiem, izņemot pozīcijā 0C001 minētos. 0C001. II.A0.014. Detonācijas kameras, kuru eksplozijas absorbcijas jauda ir lielāka par 2,5 kg TNT ekvivalentu. Neattiecas.

II.A1 ĪPAŠI MATERIĀLI UN AR TIEM SAISTĪTAS IEKĀRTAS







Nr. Apraksts Saistīta prece vai tehnoloģija, kas iekļauta Regulas (EK) Nr. 428/2009 I pielikumā II.A1.001. Bis(2-etilheksil) fosforskābes (HDEHP vai D2HPA) (Chemical Abstract Number (CAS)): [CAS 298-07-7] šķīdinātājs jebkurā daudzumā, tīrāks par 90 %. Neattiecas. II.A1.002. Fluora gāze (CAS): [7782-41-4], tīrāka par 95 %. Neattiecas. II.A1.003. Gredzenveida blīvslēgi un starplikas ar iekšējo diametru 400 mm vai lielāku, kas izgatavotas no jebkura no šādiem materiāliem: a. nespriegoti vinilidēnfluorīda kopolimēri ar 75 % vai vairāk β-kristālisko struktūru; b. fluorēti poliimīdi, kas satur 10 svara % vai vairāk saistītā fluora; c. fluorēti fosfazēna elastomēri, kas satur 30 svara % vai vairāk saistītā fluora; d. polihlortrifluoretilēns (PHTFE, piem., Kel-F ®); e. fluorelastomēri (piem., Viton ®, Tecnoflon ®); f. politetrafluoretilēns (PTFE). 1A001. II.A1.004. Individuālas ierīces radioloģiskas izcelsmes starojuma noteikšanai, izņemot pozīcijā 1A004.c. minētās, tostarp individuālie dozimetri. 1A004.c II.A1.005. Elektrolīzes šūnas fluora iegūšanai, izņemot pozīcijā 1B225 minētās, kuru ražība ir lielāka par 100 g fluora stundā. 1B225. II.A1.006. Katalizatori, izņemot pozīcijā 1A225 vai 1B231 minētos, kas satur platīnu, palādiju vai rodiju un kurus var izmantot ūdeņraža izotopu apmaiņas reakciju paātrināšanai starp ūdeņradi un ūdeni, lai iegūtu tritiju no smagā ūdens, vai smagā ūdens ražošanai. 1A225. 1B231. II.A1.007. Alumīnijs un tā sakausējumi, izņemot pozīcijā 1C002.b.4. vai 1C202.a minētos, neapstrādātā vai pusfabrikātu formā, kam ir kāda no šādām īpašībām: a. galīgās stiepes izturības 'spēja' 293 K (20 °C) temperatūrā ir 460 MPa vai augstāka vai b. stiepes izturība 298 K (25 °C) temperatūrā ir 415 MPa vai augstāka. Tehniska piezīme. Sakausējumu “spēja” attiecas uz sakausējumiem gan pirms, gan pēc to termiskās apstrādes. 1C002.b.4 1C202.a II.A1.008. Visu veidu un jebkuras formas magnētiskie metāli, izņemot pozīcijā 1C003.a. minētos, kuru 'sākotnējā relatīvā caurlaides spēja' ir 120 000 vai lielāka un biezums ir no 0,05 līdz 0,1 mm. Tehniska piezīme. 'Sākotnējās relatīvās caurlaidības' mērījumi jāveic pilnīgi atlaidinātiem materiāliem. 1C003.a II.A1.009. 'Šķiedru vai pavedienu materiāli' vai iepriekš piesūcinātas šķiedras, kas nav minētas 1C010.a., 1C010.b., 1C210.a. vai 1C210.b. pozīcijā: a. aramīda 'šķiedru vai pavedienu materiāli', kam ir kāda no šādām īpašībām: 1. “īpatnējais modulis” ir lielāks par 10 × 106 m vai 2. “īpatnējā stiepes izturība” ir lielāka par 17 × 104 m; b. stikla “šķiedru vai pavedienu materiāli”, kam ir kāda no šādām īpašībām: 1. “īpatnējais modulis” ir lielāks par 3,18 × 106 m vai 2. “īpatnējā stiepes izturība” ir lielāka par 76,2 × 103 m; c. ar termoreaktīviem sveķiem impregnētas nepārtrauktas 'dzijas', 'paralēlu šķiedru kūļi', 'tauvas' vai 'lentes' ar platumu 15 mm vai mazāk (iepriekš piesūcinātas šķiedras), kas izgatavotas no oglekļa vai stikla 'šķiedru vai pavedienu materiāliem', izņemot turpmāk pozīcijā I.A1.010.a. minētos; d. oglekļa 'šķiedru vai pavedienu materiāli'; e. ar termoreaktīviem sveķiem impregnētas nepārtrauktas 'dzijas', 'paralēlu šķiedru kūļi', 'tauvas' vai 'lentes', kas izgatavotas no oglekļa 'šķiedru vai pavedienu materiāliem'; f. poliakrilnitrila (PAN) nepārtrauktas 'dzijas', 'paralēlu šķiedru kūļi', 'tauvas' vai 'lentes'; g. aramīdveida 'šķiedru vai pavedienu materiāli' (Kevlar® un citi Kevlar® pielīdzināmi materiāli). 1C010.a 1C010.b 1C210.a 1C210.b II.A1.010. Šādas ar sveķiem vai darvu impregnētas šķiedras (iepriekš piesūcinātas šķiedras), ar metālu vai oglekli pārklātas šķiedras (sagataves) vai 'oglekļa šķiedru sagataves': a. izgatavotas no iepriekš pozīcijā II.A1.009 minētajiem “šķiedru vai pavedienu materiāliem”; b. ar epoksīdsveķu 'matricu' impregnēti oglekļa 'šķiedru vai pavedienu materiāli' (piesūcinātas šķiedras), kas minēti pozīcijā 1C010.a., 1C010.b. vai 1C010.c., lidaparātu konstrukciju vai laminātu remontam, ja atsevišķu plākšņu izmēri nepārsniedz 50 cm × 90 cm; c. pozīcijā 1C010.a., 1C010.b. vai 1C010.c. minētas iepriekš piesūcinātas šķiedras, kas impregnētas ar fenola vai epoksīdu sveķiem, kuru stiklošanās temperatūra (Tg) ir zemāka par 433 K (160 °C) un sacietēšanas temperatūra ir zemāka par stiklošanās temperatūru. 1C010. 1C210. II.A1.011. Pastiprināti silīcija karbīda keramiskie kompozīti, ko var izmantot priekšgala smailēm, atgriešanās moduļiem, sprauslu aizvariem, ko var izmantot 'raķetēm', izņemot pozīcijā 1C107 minētos. 1C107. II.A1.012. Neizmanto. II.A1.013. Tantals, tantala karbīds, volframs, volframa karbīds un to sakausējumi, izņemot pozīcijā 1C226 minētos, kam ir abas šīs īpašības: a. izveidoti dobu simetrisku cilindrisku vai sfērisku formu veidā (tostarp cilindru segmenti) ar iekšējo diametru no 50 mm līdz 300 mm un b. masa ir lielāka par 5 kg. 1C226. II.A1.014. Kobalta, neodīma vai samārija 'metāliski pulveri atsevišķu elementu veidā' vai to sakausējumi, vai maisījumi, kuros ir vismaz 20 svara % kobalta, neodīma vai samārija; daļiņu izmērs ir mazāks par 200 μm. Tehniska piezīme. 'Metālisks pulveris atsevišķa elementa veidā' ir viena elementa augstas tīrības pakāpes pulveris. Neattiecas. II.A1.015. Tīrs tributilfosfāts (TBP) [CAS No 126-73-8] vai jebkurš maisījums, kurā TBP saturs pārsniedz 5 svara %. Neattiecas. II.A1.016. Martensīta tēraudi, izņemot pozīcijā 1C116 vai 1C216 minētos. Tehniskas piezīmes. 1. Minētais termins 'var sasniegt' attiecas uz martensīta tēraudu gan pirms, gan pēc tā termiskās apstrādes. 2. Martensīta tēraudi ir dzelzs sakausējumi, kas parasti ir ar lielu niķeļa un ļoti mazu oglekļa saturu un leģējošām piedevām, kuras palielina sakausējuma stiprību un rūdījumu. 1C116. 1C216. II.A1.017. Šādi metāli, metālu pulveri un materiāli: a. volframs un volframa sakausējumi, izņemot pozīcijā 1C117 minētos, viendabīgu sfērisku vai putekļveida daļiņu formā ar 500 μm (mikrometru) diametru vai mazāku, kas satur 97 svara % volframa vai vairāk; b. molibdēns un molibdēna sakausējumi, izņemot pozīcijā 1C117 minētos, viendabīgu sfērisku vai putekļveida daļiņu formā ar 500 μm diametru vai mazāku, kas satur 97 svara % molibdēna vai vairāk; c. volframa materiāli cietā stāvoklī, izņemot pozīcijā 1C226 minētos, ar šādu materiālu sastāvu: 1. volframs un sakausējumi, kuros volframa saturs ir vismaz 97 % no masas; 2. ar varu piesūcināts volframs, kurā volframa saturs ir vismaz 80 % no masas; vai 3. ar sudrabu infiltrēts volframs, kurā volframa saturs ir vismaz 80 % no masas. 1C117. 1C226. II.A1.018. Mīkstie magnētiskie sakausējumi, izņemot pozīcijā 1C003 minētos, ar šādu ķīmisko sastāvu: a. dzelzs saturs no 30 % līdz 60 % un b. kobalta saturs no 40 % līdz 60 %. 1C003. II.A1.019. Neizmanto. II.A1.020. Grafīts, kas izstrādāts vai paredzēts izmantošanai elektriskā loka izlādes mehāniskās apstrādes (EDM) mašīnās, izņemot pozīcijā 0C004 vai 1C107.a minēto. 0C004. 1C107.a II.A1.021. Tērauda sakausējumi plākšņu vai lokšņu veidā, kuriem piemīt jebkura no šīm īpašībām: a) tērauda sakausējumi, kuru galīgās stiepes izturības 'spēja' 293 K (20 °C) temperatūrā ir 1 200 MPa vai augstāka, vai b) ar slāpekli stabilizēts dupleksa nerūsošais tērauds. Piezīme. Sakausējumu “spēja” attiecas uz sakausējumiem gan pirms, gan pēc to termiskās apstrādes. Tehniska piezīme. 'Ar slāpekli stabilizētam dupleksa nerūsošajam tēraudam' ir divfāžu mikrostruktūra, ko veido ferīta un austenīta tērauda graudi, kam pievienots slāpeklis, lai stabilizētu mikrostruktūru. 1C116. 1C216. II.A1.022. Oglekļa-oglekļa kompozītu materiāli. 1A002.b.1. II.A1.023. Niķeļa sakausējumi neapstrādātā vai pusfabrikātu formā, kas satur 60 svara % niķeļa vai vairāk. 1C002.c.1.a. II.A1.024. Titāna sakausējumi plākšņu vai lokšņu veidā, kuru galīgās stiepes izturības 'spēja' 293 K (20 °C) temperatūrā ir 900 MPa vai augstāka. Piezīme. Sakausējumu “spēja” attiecas uz sakausējumiem gan pirms, gan pēc to termiskās apstrādes. 1C002.b.3. II.A1.025. Tantāla sakausējumi, kas nav minēti pozīcijās 1C002 un 1C202. 1C002. 1C202. II.A1.026. Cirkonijs un cirkonija sakausējumi, kas nav minēti pozīcijās 1C011, 1C111 un 1C234. 1C011. 1C111. 1C234. II.A1.027. Sprāgstvielas, kas nav minētas pozīcijā 1C239, vai vielas vai maisījumi, kuros šādu sprāgstvielu ir vairāk nekā 2 % no svara, kuru kristāliskais blīvums ir lielāks par 1,5 g/cm3 un kuru detonācijas ātrums ir lielāks par 5 000 m/s. 1C239.

II.A2 MATERIĀLU APSTRĀDE UN PĀRSTRĀDE







Nr. Apraksts Saistīta prece vai tehnoloģija, kas iekļauta Regulas (EK) Nr. 428/2009 I pielikumā II.A2.001. Vibrāciju pārbaudes sistēmas, iekārtas un to komponenti, izņemot pozīcijā 2B116 minētos: a. vibrāciju pārbaudes sistēmas, kuras izmanto atgriezeniskās saites vai slēgtā kontūra tehniku un kurās iekļautas digitālas kontroliekārtas, kas spēj likt sistēmai vibrēt ar paātrinājumu, kas vienāds ar 0,1 g (vid. ģeometr.) vai lielāks diapazonā no 0,1 Hz līdz 2 kHz, un attīstot spēku, kas vienāds ar 50 kN vai lielāks par to, mērot uz 'tukšā galda'; b. ciparu vadības ierīces kombinācijā ar speciālu 'programmatūru' vibrācijas pārbaudei 'reālā laika kontroles frekvenču diapazonā', kas lielāks par 5 kHz, izmantošanai a. pozīcijā norādītajās vibrācijas pārbaudes sistēmās; Tehniska piezīme. 'Reālā laika kontroles frekvenču diapazonu' definē kā maksimālo ātrumu, kādā vadības bloks var veikt pilnīgus datu diskretizācijas, apstrādes un kontrolsignālu nosūtīšanas ciklus. c. vibrokratītāji (vibratoru mezgli) ar pastiprinātājiem vai bez tiem, kas spēj attīstīt spēku, kas vienāds ar 50 kN vai lielāks par to, mērot uz 'tukša galda', kurus var izmantot a. pozīcijā minētajās vibrāciju pārbaudes sistēmās; d. pārbaudāmās detaļas atbalsta konstrukcijas un elektroniskas ierīces, kas paredzētas vairāku vibratoru mezglu savienošanai sistēmā, kas var radīt kopējo spēku, kas vienāds ar 50 kN vai lielāks par to, mērot uz 'tukša galda', un kuras var izmantot a. pozīcijā minētajās vibrāciju sistēmās. Tehniska piezīme. 'tukšs galds' ir plakans galds vai virsma bez jelkādiem stiprinājumiem vai armatūras. 2B116. II.A2.002. Darbgaldi, kuri nav minēti pozīcijā 2B001 vai 2B201, un jebkādas to kombinācijas, un kuri paredzēti metālu, keramikas vai 'kompozītu